
Indledning. 



Det var omkring 1790, at man i Dagligstuen i Udby 
Præstegaard kunde se en 8 Aars Dreng sidde Dag efter 
Dag ved et lille brunt Bord, ganske fortabt i Læsningen 
af nogle store Bøger, saa store, at han havde haft Moje 
med at slæbe dem ind fra Faderens Studerekammer. 
Moderen kunde knap faa ham fra Bøgerne, naar han 
skulde have Mad. Drengen var N. F. S. Grundtvig, og 
Bøgerne vare gamle og nye historiske Skrifter. 

Man vil ikke træffe paa mange S Aars Drenge, 
der i den Grad kunne betages ved Læsningen af hi- 
storiske videnskabelige Skrifter. At Grundtvig kunde det, 
vidner om en medfødt historisk Drift og Sans, af en 
mer end almindelig Dybde og Styrke. Han selv for- 
klarer denne Drift som en Arv fra sin Moders Slægt, den 
Bangske, som man tidligere mente stammede ned fra 
Skjalm Hvide. I et Digt til sin Moder synger han: 

Baaret har du under Hjerte 
alt mit Syn og al min Sang, 
født til Verden dem med Smerte: 
Skjalden af dit Skød udsprang, 
i de gamle Heltedage 
gennem dig han har sin Rod, 
Sans for Sang og Syn for Sage 
fik han med dit Adelsblod. 

Det var en lykkelig Tid, denne Barndomstid i Udby 
Præstegaard, da den lille Dreng følte sig greben og 

4 Indledning. 

løftet af Fortidens store Minder. Han har sunget saa- 
ledes om disse lyse Dage: 

Da jeg var i Sindet liden, 

sad hun [Saga]^ med mig paa sit Skød, 

med en Røst saa blid og sød 

sagde hun mig Sagn om Tiden; 

stille lytted jeg derpaa, 

foldede de Hænder smaa, 

praled ej med, hvad jeg hørte. 

Men der kom andre Tider. Under sit Ophold i 
Tyregod Præstegaard, ude paa den jydske Hede, gled 
han fra Barndomstiden ind i „Liømmelaarene'' , med 
deres Mangel paa Inderlighed og deres Vigtighed: 

Siden mærked jeg kun Ord, 
for mig selv at gdre stor! 
hvad jeg hørte, hvad jeg vidste, 
fra det fdrste til det sidste, 
jeg med Hovmod og med Bram 
sagde hver, som høre vilde; 
derfor Saga blev mig gram, 
derfor gik det mig saa ilde. 



Samme Bøger frem jeg tog, 
samme Blade jeg opslog, 
samme Stave der jeg saa, 
men som blege Lig de laa, 
intet rSrte, intet vilde 
for mit Oje sig afbilde. 

Og det blev ikke bedre under hans Ophold i Aar- 
hus Latinskole. Det gik her saa vidt, at han ikke en 
Gang brød sig om at følge med de samtidige store 
Verdensbegivenheder. Og det var jo dog de eventyrlige 



* Historiens Gudinde. I et af vor Oldtids mytiske Kvad 
hedder det, at i Søkvabæk „drikke Odin og Saga alle Dage 
af gyldne Kar.*" • 

Indledning. 5 

Napoleonsdage den Gang. Studenteraarene skulde man 
vente havde frembragt en Forandring; og lidt fremad 
gik det da ogsaa i disse Aar : Kanontordenen fra Konge- 
dybet den 2. April (1801) og Steffens ildfulde Fore- 
læsninger i Vinteren 1802 — 3 rystede -noget op i hans 
aandelige Sløvhed; desuden .gjorde en Kammerat ham 
opmærksom paa Sakses og Snorres historiske Værker. 
Men det var kun et lille Skridt fremad, han tog. De 
Skikkelser, han mødte i de gamle Krøniker, bleve ved 
at staa saa underhg fjernt; de kom ham ikke nær, 
bleve ham ikke levende; de „]aa som blege Lig". 

Men saa kom hans aandelige Gennembrudstime 
medens han opholdt sig som Huslærer paa Langeland 
(1 805— 8). En ulykkelig Kærlighed brød den Isskorpe, der 
havde ligget om hans Sjæl, og rorte op i den til dens 
dybeste Grund. Paa samme Tid lærte han Oehlenschla- 
gers „Poetiske Skrifter" at kende, og som ved et Trylle- 
slag stod alle Fortidens Minder, der havde ligget som 
„blege Lig" , op fra de døde. Nu var Tiden kommen, 
da Grundtvig skulde vise, at den ivrige Syslen med Histo- 
rien i Udby Præstegaard var mer end et tilfældigt Barne- 
lune, at den var et Udtryk for en dyb Grunddrift i hans 
Natur. Bamdomsdrommene skulde indfries i Handling. 

Aarene 1806—10 er for Grundtvig en Vandring 
dybere og dybere ind i Nordens Oldtid. Hvad han her 
saa, skildrede han dels i mytologiske Arbejder, dels i 
digterisk Fremstilling. Det er depne sidste, der her 
skal gores Rede for. 

Oehlenschlåger havde vist Grundtvig Vej; det var 
„Vaulundurs Saga" i de „Poetiske Skrifter" , der havde 
vakt Grundtvigs Sans for Nordens Fortid. ^ Allerede 
i Aaret 1806 var han sysselsat med Planer om en 
digterisk Fremstilling af Volsungsagnet. ^ Disse Tanker 



^ Deifor er ogsaa dennes „Optrin af Kæmpelivets Under- 
gang i Nord** tilegnet OehlenschI|Lger. ' Det drejer sig 
om den berømte Sigurd Faafnesbanes Æt, og foreligger dels 
i en Række Oldkvad, dels i en Saga. 

6 Indledning. 

bleve dog forst til Alvor, efter at han havde forladt 
Langeland (1808) og bosat sig i København paa Val 
kendorfs Kollegium. Han udgav i det nævnte Aar , Ind- 
bydelse til gamle Nordens Venner", hvori han i be- 
gejstrede Ord forkynder det som sin Hensigt, at give 
en fortløbende poetisk Behandling af vore vigtigste Old 
sagn fra de ældste Tider indtil Jomsborgs Fakl. Denne 
store Plan naaede han aldrig at faa udført helt; men 
dens Hovedtanke blev dog til Virkelighed i de to store 
dramatiske Digtninge: ^Optrin af Kæmpelivets Under- 
gang i Nord'* og ^Optrin af Norners og Asers Kamp*^ 
Den fdrste af disse offentliggjorde han i Slutningen af 
1809, den sidste, der væsentlig er en fri Behandling af 
det store Volsungsagn, udkom forst et Par Aar efter. 

„Optrin af Kæmpe livet s Under gang i Nord* 
falder i tre Afdelinger: „Gorm hin Gamle*. „Ha- 
rald Blaatand og Palnatoke" og „Vagn Aage- 
sen eller Jomsborgs Undergang**. Det er den 
anden Afdeling, der er langt den storste og i Grunden 
et selvstændigt Hele, som her er meddelt fuldstændigt. 

„Gorm hin Gamle" skildrer Kristendommens 
forste Fremtrængen i Norden og Kamp med Heden- 
skabet. Stykket begynder med en Saratale mellem Gorm 
og Gardur (rettere : Gardar) , der nævnes som Islands 
forste Opdager. De tale sammen om den fremtræng- 
ende Kristendom, og Gardur trøster sig med, at der 
dog er et Sted, hvor i værste Fald gammel nordisk 
Tro og Kraft kan holde sig, nemlig det nyopdagede Is- 
land. Saa træder Gorms Fostbroder, Ejulf, ind, og 
melder Kongen, at han kommer fra „Ribe og fra Hedeby 
(Slesvig), fra Kirkebrand og Klerkemord " ^: de nylig 
rejste Kirker i disse Byer har han brændt og dræbt 
Præsterne. Men Ejulfs Sind er nedtynget efter denne Daad, 
thi han har mærket, at de Kristnes Gud er en mægtig 
Gud: hans Son, som var med ved Kirkebranden, blev 



„Klerk" er den katolske Kirkes Navn paa en Præst. 

Indledning. 7 

slagen med Vanvid og styrtede sig ind i Flammerne. 
Dog, Gorm erklærer, at intet nok saa stort Jærtegn 
skal rokke ham fra hans Fædres Tro, sk6nt han til- 
staar, at han har haft tunge Dromme, som hans Dron- 
ning Tyra havde tydet som Varsler om kommende 
Ulykker: haarde Uaar og Død og Ufred i hans Æt. 

Tyra, der selv er paavirket af Kristendommen, op- 
naar nogen Tid efter at skaffe den kristne Missionær 
Unni Adgang til Kongen. Han kommer for at klage 
over Kirkebranden og Klerkemordet, men opnaar kun 
at blive forvist fra Danmark og gaar bort med en For- 
bandelse over Gorm og al hans Æt. Inden sin Bort- 
gang maner han den tilstedeværende Klakharald, Tyras 
Fader, til at være den Tro bekendt, som han lonlig 
nærer i sit Hjerte, han som havde hørt Nordens Apostel, 
Ansgar. Det gor Klakharald da ogsaa aabent og ærligt, 
men kun paa Tyras og Sonnen Knud Daneasts ^ Forbon 
slipper han uskadt bort. 

Gornl ængstes af tunge Tanker; Unnis Forbandelse 
over ham og hans Æt har paa ny vakt Uro i hans 
Sind, og han ængstes for sin mest elskede Son, den 
nys nævnte Knud Daneast, Hedning som han selv. Saa 
kommer Budet om Knuds Fald for Broderens (Harald 
Blaatands) Haand, og Gorm udbryder fortvivlet; 

O Danmark, græd med mig! 
Udlevet er din gamle Kæmpestamme, 
dit Slægtskabsbaand med Guderne opløst. 

Men hør mig Odin,- hører, alle Aser! 

I hoje, strænge Norner*! hører mig! 

og høre mig hver Gud, som noget raader! 

Lad min Forbandelse paa Harald og hans Æt 

i tredie og fjerde Led nedarves! 

lad ham af egen Son uddrives, myrdes! 



De Danskes Kærlighed. ' Skæbnens Gudinder. 

s Indledning. 

' saa hævnes Knud paa Fader og paa Son. 
Og, Odin, du! i Fald du noget mægter, 
da knus min Æt, naar den forlader dig! 

Hermed slutter denne Afdeling, der ligesom er 
Forspillet til det store gribende Drama, som nu oprulles 
for os i „Harald Blaatand og Palnatoke**: den 
store, afgorende Kamp mellem Kristendommen og det 
nordiske Hedenskab. Hovedpersonerne i dette Drama 
ere følgende : Kristendonmien bæres frem af en Udlænding, 
den snu Popo^, hvis ledende Grundtanke er, at „Hen- 
sigten helliger Midlet" , og den danskfødte Odinkar * , af 
ædel Byrd og en hojbaaren Natur, der afskyr al Under- 
fundighed. Og nu den modsatte Side. Her møde vi 
en Række djærve, uforfærdede Skikkelser, men h6jt op 
over dem alle rager dog den Mand, i hvem den synkende 
Gudetro og Kæmpekraft ligesom er bleven levendegjort, 
Palnatoke®. Fuldt overbevist om, at den nordiske 
Kæmpeaand er uadskillelig knyttet til den gamle Tro, har 
han samlet om sig i Jomsborg* alle dem, der havde 
samme Syn som han, og denne Borg skulde da blive 
den Klippe, mod hvilken den fremvæltende Kristendom 
skulde brydes. Og desuden knytter han endnu et Haab 
til den gamle Koi^estamme; ikke til Harald Blaatand^, 
dette karakterløse Menneske, Brodermorderen med Gorms 
Forbandelse over sig, han der har svigtet sine Fædres 
Tro, uden dog fuldt at turde sætte sin Lid til den nye, 
han som paa en lumsk Maade stræber efter at skille 



^ eller Poppe, en af Kristendommens fOrste Forkyndere 
i Danmark; han skal have omvendt Harald Blaatand. ' eller 
Odingar (Hvide); han blev Biskop i Sverig. At han var 
Palnatokes Frænde er ikke sikkert. * Ifølge Islændernes 
Beretning (Jomsvikingesaga) var han Høvding paa Fyn, og 
opfostrede Harald Blaatands S6n Svend. Meget af det, der 
fortælles om ham, er ikke paalidelig Historie. * En Borg, 
paa Øen Wollin ved Oderens Udløb i Østersøen; den blev 
anlagt af Harald Blaatand ; Palnatoke nævnes i paalidelige 
Efterretninger ikke som Høvding i Borgen. * Dette Tilnavn 
fik han rimeligvis, fordi han havde sorte Tænder. 

Indledning. 9 

Palnatoke ved Livet, og som denne tilsidst dræber, for 
derved at knække Kristi Magt — men til S5nnen Svend 
(Tveskæg) ^, hans egen Fosters6n, der endnu har bevaret 
Troen paa de gamle Guder. Men ogsaa dette Haab 
brister: Svend, som han selv har sat paa Danmarks 
Kongestol, staar ham efter Livet, og da den gamle Kæmpe 
sidder paa Jomsborg, nedbdjet af Sorg, trsEfder et Sende- 
bud ind og melder ham, at Svend har „ taget ved den 
kristne Sæd** og omstyrter Gudernes Altre. Da udbryder 
Palnatoke: 

Min FostersSn omstyrter Asers Altre! 

Nu Krist! nu vinder du i Nord. 

Disse Ord pege mod Slutningen. Den skildres i 
tredje Afdeling, „Vagn Aagesen* eller Jomsborgs 
Undergang": Sigvald, der er bleven Høvding paa 
Borgen efter Palnatokes Død, har ved Strutharalds Gravøl 
af Kong Svend ladet sig lokke til at love, at han med 
Jomsvikingerne vil drage mod Hakon Jarl i Norge, og 
ikke standse Færden, f5r den norske Konge eller han 
selv er falden. Skuepladsen henlægges saa til Hjørunge- 
vaag i Norge, saa at vi blive Vidner til den blodige Leg. 
Hakon har mistet Troen paa de gatale Guder; forført 
af en Sejdmand (Troldmand), Ejvind Kelda, anraaber 
han en Troldkvinde, Torgerde Hørgabrud, og ofrer sin 
Son Erling til hende, for at faa hendes Hjælp i Kampen. 
Ogsaa her staar altsaa den gamle Asatro for Fald. 

Jomsvikingerne tabte Slaget. Sigvald flygtede paa 
en uhæderlig Maade, og slap tilbage til Jomsborg. Vagn 
Aageson blev efter en heltemodig Modstand' fanget, men 
Hakons Son Erik skænkede ham Fred og lod ham drage 
bort. Efter at Hakon ved en Troldkvindes Hjælp har 
kunnet sejre over Jomsvikingerne, har Vagn tabt Troen 
paa, at der er et Valhal til. Nogen Tid efter træffe 



* rettere: , Tyv-Skæg*, af et gammelt Ord, der betød en 
togrenet Fork, endnu bevaret i „Hø-Tyv*. » var ifølge Is- . 
lændernes Beretning en SdnnesOn af Palnatoke og en Dattersøn 
af den bornholmske Høvding Vesete (om ham se S. 14). 

10 Indledning. 

vi ham ved Svolder^ hvorhen han var fulgt med Erik 
Hakonsen der vilde hævne sin Faders Død paa Olaf 
Trygvesen. Kampen er forbi, Olaf er falden, og Erik 
glæder sig over, at han ved de gamle Guders Hjælp har 
vundet Sejr over deres svorne Fjende, den ivrige For- 
kæmper for Kristendommen. Men Vagn glæder sig ikke, 
han er tung i Hu. Skont han har kæmpet mod Olaf, 
ser han dog paa ham som en vældig, en næsten over- 
menneskelig Kæmpe, der kun har haft een Ligemand, 
Palnatoke. Og hans Sind forvirres og hans Hjærte sorger 
ved Tanken om, at disse to enestaaende Helte har stillet 
sig hver paa sin Side i den store Kamp, som sønderriver 
Norden : 

Ak! naar, hvordan skal Enden vorde 

paa store Tvist imellem Krist og Odin? 

Sig Kæmpeslægten deler mellem dem, 

og fældes, ødes under hægges Mærke; 

men Jætter, Djævle — nævn dem, hvad du vil! — 

de sejre. — Eller er der intet saadant? 

Er Himmel, Valhal, Guder kun en Lyd? 

og vi, som Skovens Træ'r, en Slægt, der vokser 

af Jorden op, kun for, at efter os 

en anden skal opgro og atter fældes? 

Vagn faar af Erik at vide, at det var ved Sigvalds 
List, Olaf tabte Slaget. Forbitret herover vil han dræbe 
Sigvald, men dennes Mænd fælde ham. Saalédes falder, 
i Forsøget paa at hævne den beromte kristne Konges 
Død, Nordens sidste store Hedning. 

Vagn efterlader en lille Son Toke; hans Frænde Odin- 
kar vier ham med Korsets Tegn til Kristus, og spaar, at 

fra Toke skal en hellig Mand nedstamme, 

og djærv for dig [Gud] han løfte skal sit Sværd 

som Palnatoke sit for Aser løfted^. 



* en lille ved Rugen. * De historiske Beretninger 
kende ikke en S6n Toke af Vagn Aagesen. Lunds fOrste 
Ærkebiskop, Asger, og Knud Lavard nedstammede fra en 

Indledoing. 1 1 

„Optrin af Kæmpelivets Undergang i Nord'' 
udkom netop i det Tidsrum, da en Række af Oehlen- 
schlågers ypperligste Tragedier saa Lyset. Man kommer 
da uvilkaarlig til at sammenl^e Grundtvigs Digtning 
med disse. At Oehlenschlåger i dramatisk Begavelse^ i 
Evne til anskuelig og malende Skildring stod langt over 
Grundtvig, har denne selv aabent og uforbeholdent er- 
klæret. Men naar Sporgsmaalet bliver om, hvem af de 
to Digtere der havde den dybeste Forstaaelse af Nordens 
Oldtid, bliver Rangforordningen mellem dem en anden. 
Oehlenschlåger har selv udtalt i sine „Erindringer'' 
(II, 25): Grundtvig „var i en vis Retning sejlet Historien 
adskillige Streger paa det poetiske Kompas nærmere end 
jeg^ , skdnt han aUigevel vil hævde, at han i det væ- 
sentlige var m^e „oldnordisk^ end Grundtvig. 

I den forste af Bemærkningerne er han imidlertid 
nærmest ved Sandheden: Grundtvig var sejlet Nordens 
Oldtid adskillige Streger nærmere. Oehlenschlåger havde 
faaet den meget misvisende Idé, at man i Skildringen af 
Hedenolds Nordboer skulde forbinde „Nordens Kraft med 
Sydens Skonhed** , at Digteren skal „lægge noget af sin 
Tids Dannelse og Blidhed over i den gamfe Heltetids 
alt for vilde Kraft". Denne Misvisning paa det poetiske 
Kompas havde Grundtvig heldigvis undgaaet, og han 
havde desuden en langt dybere Forstaaelse af Nordens 
Oldtid end Oehlenschlåger nogen Sinde naaede til. 
Grundtvigs Opfattelse af vort Folks Oldtid kan, set fra et 
videnskabeligt Synspunkt, være urigtig i Enkeltheder; men 
ingen har dog som han formaaet, ligesom med et vældigt 
Skridt, at konrnie over alle de mellemUggende Aarhun- 
dreder, og virkelig leve i den Tid. Derfor er der ogsaa 



Torgunne, og ifølge Islændernes Beretning havde Vagn Aa- 
gesen en Datter Torgunne. Men Tidsregningen tillader ikke, 
at den fSrstnævnte Torgunne kan være en Datter af Vagn, 
Palnatokes S0nnes5n. * Grundtvigs Arbejde er ikke bygget 
som et Drama, i dette Ords snævre Betydning ; det er snarere 
dramatiske „Samtaler", saaledes som han selv kalder de for- 
skellige Afsnit. 

1 2 Indledning. 

over , Optrin af Kæmpelivets Undergang i Nord" noget 
af den mægtige Kraft, der gjorde vore hedenske For- 
fædre til det de vare. Ganske vist har hans Digtning 
sine Mangler; dens Helte ere f. Eks. — ligesom Oehlen- 
schlågers — jævnlig alt for vidtløftige og alt for raison- 
nerende i deres Tale; man havde den Gang endnu ikke 
forstaaet, i hvor noje Forhold det knappe Sagasprog stod 
til vore Fædres hele Tankegang. Men Grundtvigs Ar- 
bejde er dog, med sine forskellige Skrøbeligheder, en af 
vor Litteraturs Skatte. Det er derfor mærkeligt, at det 
— ligesom anden Del, der kom 2 Aar efter —■ vakte 
saa ringe Opsigt ved sin Fremkomst. De litterære An- 
meldere lod det passere i Stilhed. Senere blev man 
opmærksom paa dets Værd og Betydning, men det har 
rigtignok hidtil for en Del haft en lignende Skæbne som 
de fleste af Grundtvigs Skrifter: kun at være kendt af 
en forholdsvis lille Kreds. Grundtvig har aldrig været 
nogen egentlig populær Forfatter. Maatte nu den lettere 
Adgang til at lære en saa betydelig Digtning at kende 
bidrage sit til at gore den kendt og skattet af den store 
Kreds af Læsere! 

Hapald Blaatand og Paloatoke. 

De talende. 



Harald Blaatand, Danekonge. 

Svend Tveskæg, hans S5n. 

Popo, hans Klerk. 

Palnatoke, Jomsborgs Høvding. 

Fjølner, hans Farbroder, Haralds Hirdmand*. 

Vagn AagesOn, hans SflnnesOn. 

Si^gur^d K^a^ppe»,} ^^^^*« ^^^^^^ ^'*^ Borgundarhobn ^ 
TorkU^Havi* } Strutharalds« SSnner fra Skanne. 
O d i n k a r , Palnatokes Frænde. 
Gunnar fra Hlidarende', en Islænder. 
Haralds Sendebud. 
Svends Sendebud. 
En ukendt Olding. 
Hofgoder ". 



1 en af « Hirden* o: den Kreds af fornemme Mænd, som til Stadighed op- 
holdt sig ved en Konges Hof. * den fere, tykke. ' eller «Kaabe». 
* Bomholm. s den hSje. * saaledes kaldet paa Grand af hans Hjelm- 
prydelse (Strut), af brændt (o: rent) Gnid. 7 bekendt fra Njals Saga; han 
skal have opholdt sig nogen Tid hos Harald Blaatand. * aGrode« kaldtes 
den hedenske Offerpræst. Hof == Tempel. 

Forste Samtale. 



Jomsborg. 

(Sankede vare de ypperste Jomsvikinge, og mellem dem Vesets 

og Strutharalds Sdnner, for at lyde paa» PaJnatokes Tale, 

der han gavJomsDorg Love.) 

Palnatoke. 

Hvad var vel Jomsborg? Kun et Vikuagsbøl^, 
et Smuthul for en vild og fremmed Skare, 
som røved fra den stille Bondemand, 
fra Ven og Fjende, sloges fræk om Rovet, 
og krænked Kvinder, dræbte vaabenløse. 

Vor Arm har knuset denne Røverflok; 

men skulle vi forny dens onde Idræt? 

Kun slet det sommed sig for os, som alle 

fra Odin stamme ned. En anden Trang 

os sanked her; det hojt skal nævnes 

i Nord, hvi Danmarks Kæmpeskare drog 

til Vindland ^ hen. — I ved, paa Bretlands* Kyst 

jeg har et Rige, som jeg kunde raade; 

hvi kom jeg hid? hvi stillede jeg mig 

i eders Spidse, nu, da Haaret graaner, 

da jeg med Hæder kunde i min Hal 

hensidde rolig, trodse Haralds Vrede? 



* lytte til. ' O: en Vikingerede; ,Bøl'* et gammelt 

Ord for „Dyrs Leje*, dernæst ogsaa „Fredløse Menneskers 
Tilholdssted'*. * Venden, Landene langs Østersøens Sydkyst. 
* Wales i England. 

Oplader eders Ojne, Kæmper! ser, 
hvor Nordens Aand i Norden selv forsvinder, 
hvor mangen Drot nu kaster gamle Sæd, 
for hviden Krist at tjene! ser med Harme 
en Klerk fra Sakslahd knæle, sukke der, 
hvor fordum Kæmpen sad, og Skjalden kvad! 

Jeg saa det, og jeg svor ved Urdas Brønd ^ 
at standse Edderelven*, som fra Syden 
vil str5mme hid og overskylle Nord; 
og disse Mure skal som Dæmning stande 
mod striden Elv og gemme Nordens Kraft, 
til den sit gamle Hjem kan atter vinde. 
Men sker det ej, og driver Jætters Flok 
den gamle stolte Gudehær fra Norden, 
da skal dog Jomsborg staa i hellig Kraft, 
som Undersyn, som varigt Kæmpeminde 
om Tiderne, som ruiled hen, 
som dræbtes af en Trælleskare. 

Bue. 
Ja, og af hver en Niddings Ben, 
som Sværdet naar, skal Muren vokse, 
og Blod skal farve den; tla staar 
vor Borg som røden Altersten, 
til Skræk og Gru for h^le Norden. 

Sigvald. 
Du har os sanket, Toke! her til Stævne, 
for mellem os at skikke Lov og Ret: 
at Borgen, som saa stærk vi bygged, 
som har i os saa fast et Værn, 
ej skal ved Splid og Tvedragt ødes; 



* Urda (rettere: Urde) var en af de tre Norner (Skæbne- 
gudinder) i den nordiske Gudelære. ,Urdes Brønd* laa under 
den af Ygdrasils (Verdenstræets) tre Rødder, som stod i Himlen. 
* Kristendommen. 

at Vildhed og at Grumhed ej 
skal Høvdinge imod os rejse. 
Thi sig, hvad med din stUle Kløgt 
du har udfundet. 

Bue. 
Trænge vi til Love? 
Skal de vel binde vores Kæmpehaand! 
At kaste Hjælm og Skjold og modig 
med løftet Sværd i baade Hænder 
at gange frem og aldrig fly, 
er Mandens Lov; — men kont at holde Fred, 
det er en Lov for gamle Kvinder. 

Sigvald. 

Du, Bue! pukker altid paa dit Sværd. 

Hvad har du vel, naar det en Gang du mister? 

Din Hjerne, den er tom og farlig hul, 

derfor og nu saa hojt din Pralen skralder. 

Du mener, at af Dødningben 

en Mur kan bygges: ved du ikke, 

at snart de rulle, naar kun Liv 

hel sagtelig det ene rorer; 

du vil bestryge den med Blod: 

en herlig Kalk, som stadig rinder 

og river Muren med sig hen! 

Palnatoke. 
O, kives nu ej saa! kun hdet sommer 
sig sligt for Maend. — Vist, Bue! ej 
min Lov din Kæmpehaand skal binde, 
kun raade med den, saa den ej 
sig alt for vildt omkring skal tumle. 
Du, Sigvald! kløgtig fandt, at Bue 
foruden Sværd var vaabenløs; 
men hvor er Kæmpen vel, som nænner 
at vriste Sværdet af hans Haand! 

Harald Blaatand o; Palnatoke. 2 

Nu Lovene jeg eder vil fremsætte, 
og hvad ham tykkes, maa enhver i Dag 
om dennem tale; men naar næste Morgen 
fremgryr, da skal for hver, som Loven ej 
vil tavs adlyde, Porten fluks oplades; 
og har han hørt den slingre bag sin Hæl 
mod Stolpen ind med Gny, han aldrig 
af Jomsborgs Mænd skal høre anden Tale, 
end den, som lyder hojt i Sværdets D6n, 
naar det hans Skjold og Brynje kløver. 

Alle. 
Ja, han skal høre Sværdets Don, 
naar det hans Skjold og Brynje kløver. 

Palnatoke. 
I Livets Morgenrøde Livet spiller 
letsindig vaklende, som R6r i Luft; 
mod Livets Aften Styrken atter svinder, 
og varig Kraft er ikkun Asers Lod. 
Vor Borg behøver Mænd; og derfor ingen, 
som ej har baaret atten Vintres Kuld S 
og ingen, som har seksti Aar paa Bagen, 
skal stedes Adgang til vort Kæmpelag. 

Bue. 
Ja, ingen Dreng og ingen Gubbe, 
som blegner ved at skue Blod, 
som nøler med at drage Sværdet, 
maa taales i vort Kæmpelag. 

Palnatoke. 
Den Mand, som bange veg i Strid 
for en, der kaldes maa hans Jævning, 
om han ved List end sneg sig ind, 
skal fluks uddrives som en Nidding. 



* Kulde. Vore Forfædre regnede efter Antallet af Vintre 

Bue. 
Ja, hver, som bange veg i Strid 
for en, for ti, for hundred Fjender, 
bor drives ud. 

Palnatoke. 

Nej, ikke saa! 
du est af Staal, og Staalet viger 
ej, for det hel er sønderbrudt; 
gid Jomsborg aldrig dine Li'ge 
maa fattes! men den ødtes fluks, 
hvis alle vare dine Lige. 

I Vesterhavet tit jeg for; 
og naar jeg veg for Stormens Vælde, 
jeg stundom saa en Snække stolt 
forsage Land og Kyst og Havn, 
og trodse kæk de store* Bølger. 
Jeg stod og saa med herlig Lyst 
paa Asators det h6je Billed ^; 
men Roret knak, og Snækken sank, 
og knejste aldrig mer paa Havet, 
og aldrig mer den bar en Flok 
af Kæmper hen til mandig Idræt. 
Du ved det. Bue! ej af Frygt 
jeg taler saa: end ofte Skjoldet 
i Striden tykkes mig for tungt ^; 
men dette Lag ej, som et Vejrlys 
paa Himlen, skal en fdje Tid 
fremglimte og igen forsvinde. 
Af haarde Stene Muren blev, 
i Jærnets Styrke Porten klædtes; 
thi vil jeg og, at flere Led, 



* o: Vikingen mindede i sin dumdristige Kamp mod 
Bølgerne om selve Asator i hans vældige Strid mod Jætterne. 
' o: det hindrer blot hans fri Bevægelse, og han bryder sig 
ikke om dets Beskyttelse. 

end jeg kan tælle op til Odin, 
skal tælles ned fra mig, — og end 
skal i sin Vælde Borgen stande. 

Sigvald. 
Ja, det vanærer ingen Mand, 
at vige for en mægtig Fjende; 
thi ellers maatte stolte Eg 
sig skamme, naar dens Top sig bojer 
for Vindens Kraft. • 

Bue. 

Saa tænker du. 
Din Fader tænkte ligedan: Strutharald 
har set sin Strut af fem Marks Guld 
paa Bues Hjælm, og han har tiet^ 

Palnatoke. 
Alt Nag og Nid skal her forsvundet være; 
thi Brødre er det, som i Jomsborg bo. 
Om nogen ogsaa fandt sin næste Frændes, 
sin Broders, Faders Bane her, — 
ej maa han blotte Sværd; men ene 
jeg dommer, hvad mig tykkes Ret. 
Med Vandet, som vor Borg omskyller, 
sig Blodet blande! men den selv 
ej smittes maa af røde Vædske. 

Mon Aser vel har glemt, at Fenris^ bed 
med onde Tand af Tyr hans hojre? 
Og ved de kanske ej, han skal en Gang 



* I Jomsvikingesaga hedder det, at Strutten var værd 
10 Mark Guld. Bue havde engang paa et Krigstog taget 
denne Hjælm fra Strutharald. * (rettere: Fenre), Lokes 
Son med Heksen Angerbode, den forfærdelige Ulv, som Gu- 
derne kun fik bundet derved, at Tyr ofrede sin hojre Haand, 
og som i Ragnerok (Verdens Undergang) skal sluge « Sejr- 
fader** (Odin). 

den hoje Sejerfader sluge? 

De intet glemme, alt de ved; 

men helligt Ting de ej vil smitte 

med Ulvens Blod. — Som Guders Ting, 

saa skal vor Borg os hellig være. 

Bue. 
Den Lov er haard. Var anden Høvding 
end Toke, snart jeg skulde atter se 
Borgundarholms de hoje Banker, 
hvor frit jeg turde løfte Sværd 
mod Vesets og mod egne Fjender. 

Sigvald, 
Den Lov er viis; thi ingen Høvding 
de vilde Kæmpers Overmod 
var mægtig uden den at styre. 
Snart skulde Ravnen hugge ud 
den sidste faldne Vikings Ojne, 
og Ulven vade dybt i Blod 
og slide Lig i Borgens Sale^, 
om Frændehævn og Tvekamp her 
tillodes inden disse Mure. 

Palnatoke. 
Hvor tapre er. Bagtalelse og Løgn 
kan ikke være ; hvis det nogen glemmer, 
med Spot og Haan fra os han drives ud. 
At sige Tidende ej heller nogen vove! 
thi selv jeg forst og ene vil 
forkynde, hvad der skal forkyndes. 

Alt Bytte skal til rejste Stang 
henbæres; der det skal uddeles; 



* Ravnen og Ulven nævnes hyppigt i Nordboernes Kvad, 
som de to Dyr, der sønderslide Ligene paa Valpladsen. 

og er en Nidding, som for sig 
beholder noget, aldrig Solen 
ham skal beskinne mere her, 
om han og var min næste Frænde, 
næst mig den vældigste i Kamp. 

Ej sankedes vi her til Lyst og Gammen, 
men til at virke, bære kækt som Mænd, 
hvad Mænd kan bære; derfor ingen 
sin Trængsel eller Kvide maa 
for anden klage. 

Bue. 
Kvinder sommer 
det sig at klage; ser jeg en 
at vride sig i Kamp ved Saaret, 
han skal vist ej fortælle, hvad 
han vred sig for. 

Torkil. 

Men naar en Byrde 
er mig for tung, hvi maa jeg da 
ej byde Vennen hjælpe mig at bære? 

Palnatoke. 
Fordi saa længe du den bærer selv, 
da er den din; men naar du den fortæller, 
da er d\x dens, og den igennem dig 
end søger at nedbryde Vennens Kraft. 

Kun een er Loven, som end maa tilfojes: 

imellem os skal ingen Kvinde bo; 

thi Manddom dør i Kvindens kælne Favn. 

Bue. 
Selv anden jeg hver Nat i Sengen ligger: 
jeg med mit gode Sværd; og vi 
vist ej hinanden skal forkæle. 

Sigvald. 
Som Mandevid er lidt mod Norners Visdom, 
saa, Toke I agter jeg min Kløgt mod din ; 
men dog mig tykkes, om mig noget tyktes, 
at denne Lov er underlig og sær. 

Naar Vinterfrosten binder Havets Stromme, 
og Snækken hviler trygt i Borgens Havn, 
naar Kæmperne om breden Bord forsamles 
til Gammenstale, sjunge gamle Kvad, — 
hvi maa da fagre Møer ej fremgange 
alt under hviden Lin, og binme Mjød 
i Hornet øse, det til Kæmpen række? 
Valkyrierne^ jo i Odins Sal 
fremgange saa, og aldrig end man hørte 
Ejnherier^ at glemme daglig Strid. 

Sigurd. 
Ej er jeg snild i Maal som Sigvald, 
og tier gerne, naarsom kloge tale; 
men her mig tykkes dog, et Ord 
jeg og maa lægge til: jeg fæsted 
mig liden Tove, hun er væn som faaj 
dog hid jeg drog, for Manddoms Daad at øve. 

Palnatoke. 
Ja, Brødre! Kæmper! I har Ret: 
hel underlig kan denne Lov og synes. 
Jeg g^ubled længe, nødig vilde jeg 
den fagre Lænke sønderbryde; 
e'x har jeg sønderbrudt den, sagte 



* Dette Navn brugtes dels om oveijordiske Kvinder, 
„Odins Møer", som bleve udsendte for at „kaare Val* {o: 
udvælge dem, som skulde falde 1 Kamp), dels om jordiske 
Kvinder (der var dog gerne noget overmenneskeligt ved dem), 
som opflammede Heltene til Daad, og ofte vare ved deres 
Side i Kampen. * Heltene i Valhal; de kæmpe hver Dag 
med hinanden, men de faldne staa atter op. 

jeg løfted ikkun Led fra Led: 
i Borgen her maa ingen Kvinde være; 
kun tvende Nætter maa i Rad 
sig nogen selv fra Borgen fjerne; 
men Hiøvdingen, som, skarp i Syn, 
maa dybt i sine Kæmper skue, 
vil stundom dog om Vinterstid 
tilstede den, hvis Mod er prøvet, 
hvis Hug^ er fast, som er en Mand, 
at dvæle hos sin Mø, sin Kvinde. 

Dig, Sigurd I Nordens ægte Sonl 
og Sigvaldl snild i Raad og Tale! 
jer vil jeg lære, hvi vor Borg 
maa lukkes tæt for hver en Kvinde. 

Valkyrier i Odins hoje Sal 
frembære Mjød; ja, endnu mere: 
Folkvangers Mø* i kærUg Favn 
indslutter Kæmpen, som har elsket. 
Jeg fordum sad i Stefners^ Borgesal, 
med hviden Haand Olufa rakte 
mig Hornet, gav mig Haanden med; 
og mangen Gang jeg djærv er sprungen 
fra hendes Favn i Hildurs Leg*; 
med Lyst jeg hørte hende kvæde, 



' Hu, Sind. ' en poetisk Omskrivning for Freja, 

der i sin Bolig, Folkvanger (o:* Folkevangene, FoUteboligerne) 
samler Halvdelen af de Helte, som falde i Kamp. » Pal- 
natoke havde været gift med Olof (Olufa) , Datter af Steftie 
(Stefner), Jarl i Bretland. ' * „Hildurs (rettere: -Hildes) 
Leg** er en poetisk Omskrivning for „Kamp*. ~ Hilde, der 
var Datter af en nordisk Konge, Hogne, blev i en Krijj bort- 
ført af en anden Konge, Hedin. Deraf opstod der Stnd mel- 
lem de to Konger og en vældig Kamp begyndte, som varede 
hele Dagen. Om Natten gik Hilde til Valpladsen og opvakte 
alle de døde. Næste Dag begyndte Kampen paa ny, og saa- 
ledes skal den blive ved at staa til Ragnerok. — Dette Sagn 
gav Anledning til, at Skjaldene dannede den ovenfor nævnte 
poetiske Omskrivning. 



dbyGoogk 



Harald Blaatand og Palnatoke. 25 

men og med Gammen Pilesang. 

Alt mider Hojen hviler hun; men hist 

paa Disabænk^ jeg skal den væne favne. 

Ej er det Tingens, men kun Tidens Skyld, 
som ved sin Vanart nøder os at kaste 
det halve bort af Fædres Kæmpeliv, 
for anden Halvdel at bevare. 
Naar Møen er Valkyrie, da ej 
hun Manden kaldei^ bort fra Odins Lege^; 
saa længe hver en Nordens Mø 
for Freja knæled 6m og modig, 
oplued hun sin Bejlers Sind 
til mandig Daad; tiii vel hun vidste, 
Sesrumner* aabnes kun for Mænd. 

Alt længe nu er Tro paa hQje Guder 
hos mange slukket. Siden vi i Lund 
oprejste deres Støtter, synes Aser 
som døde i den døde Sten; 
og Kvinden — hun, som søger Varme 
og lever kun i den — har følt 
paa kolde Sten, og gyst, og flygtet: 
ej mer hun stunder efter Frejas Sal; 
men tæt hun vil sin Elsker knuge 
til sig paa Jord. — Og nu den nye Lære! 
for Kvinder skabt, den heder Kvindens Hjerte, 
og Mandemods det for saa haarde Mahn 
i Heden smelter. 

Torkil. 

Du da mener altsaa, 



^ „ Diser ** brugtes i Oldtiden som Benævnelse for en 
Slags overjordiske Kvinder, der jævnlig greb ind i Menne- 
skenes Liv; maaske betød Ordet oprindelig: de afdøde Kvin- 
ders Aander. Her synes Grundtvig at have brugt det i Be- 
tydning af: de afdøde Kvinder, der efter den hedenske Nord- 
bos Tro kom til Freja. ' poetisk Omskrivning for 
„Kamp*^. ■ (rettere: Sesrymne) betyder: med rummelige 
eller mange Sæder, Navnet paa Frejas Sal i „Folkevangene*. 

at Kristuslæren Nordens gamle Kraft 
fordrive vil? 

Palnatoke. 
Jeg intet mener; 
jeg ser og tror; og hver, som ser, 
maa tro med mig. Jeg fuldt har næmmet 
i Bretland Læren, kunde og 
her klarlig vise, at det saa maa være. 
Men denne Gang jeg dig kun vil adsp6rge: 
hvorfor mon Angler* undertvang 
de gamle Britter? Hvorfor mon 
de samme Anglers Æt hetvunges 
af Regnars Sonner?^ Hvorfor kued Rolf^ 
det stolte Valland? 

Torkil. 
Ja, det synes vise, 
at storste Kraft hos Asafolket bor. 
Men, eet er underligt: hvi kued 
vel Sakslands Otto Harald saa?* 

Palnatoke. 
Mon Aserne da med ham strede, 
og mon for Aser Harald stred? 
Ved du det ej, at Lejrekongen 
er haltende og sygelig: 



* de Folkestammer, der i det 5te og følgende Aarhun- 
dreder drog ud fra Sønderjylland og Holsten og erobrede 
Brittemes Hige (England). * Ifølge nordiske Sagn gjorde 
den berOmte Regner Lodlsrogs SOnner et Tog til England for 
at hævne deres Fader, som en Kong Ella havde ladet kaste 
i en Ormegaard, hvor han led en smertelig Død. ' Den 

berømte nordiske Yikingehøvding Rolf Ganger (eller Rollo) 
erobrede i Begyndelsen af 10 Aarh. et Stykke af det nord- 
lige Frankrig (Normandiet, som Nordboerne kaldte Valland). 
* Den tyske Kejser Otto II gjorde to Tog mod Danmark, stak 
Ild paa Danevirke, og tvang Harald Blaatand til at lade sig 
døbe. 

vil være baade Gorm og Tyra/ 
vil være baade Ild og Vand, 
men bliV en Damp, det slette af dem bægge. 
Hans Hirdmænd er som han; hans Folk 
forvirret ved ej, hvad det vil og søger. 
Og var det da den kristne Otto vel, 
som ødte Danevirke? eller 
var det ej Trygves djærve Son, 
den unge Olaf hist fra Norrigs Fjælde, 
af gamle Haralds Æt, med Haralds Tro, 
ham, som jeg for min Død end tænker 
at se paa Haralds Stol,^ og der 
at gore Jomsborg hartad^ unødvendig! 

Torkil. 
Hvor kan du ønske det? Har nogen 
vel dyrket Guderne med mere Flid, 
end Hakon?* 

Palnatoke. 
Hakon? ja, Hakon! 
jeg kender ham. Guldharalds lumske Morder. 
Han sanker Ben af gamle Haralds Æt, 
og rejser paa dem Hladejarlens Sæde, 
at det kan vorde hojt, en Kongestol. 
Han tror paa Jætter, paa sin egen Styrke, — 
paa Valhals Guder tror han ej. 

Torkil. 
Men hvorfor har han da vel bygget 



* Gorm var Hedning, men Tyra, hans Dronning, var 
venlig stemt for Kristendommen. ' Ifølge islandske Sagn 
skal Olaf Trygvesen, en SOnnesOnssOn af Harald Haarfager, 
have været med paa det sidste af Kejser Ottos nys nævnte 
Tog og givet ham det Raad at afbrænde Danevirke. — Ha- 
ralds Stol, o: den norske Trone. ■ næsten. * Den be- 
rømte Hakon Jarl fra Hlade, et gammelt Jarlesæde tæt ved 
Trondhjem; han havde dræbt Guldharald, en S6n af Knud 
Daneast. 

ved Hlade og i GuledaP 
de fagre, prude Gudehuse, 
hvis Mage man ej saa.i Nord? 
Hvi mon han Aser saa udsmykker, 
at Guldet hartad skjuler dem? 

Palnatoke. 
Hvorfor? Det var vel ikke tungt at sige. 
Men naar han skjuler Aserne med Guld, 
da gcJr han ret; thi det var Guldet, 
som skjulte Aserne for ham.* 
Han har opbygget Gudehuse I 
hvor priseligt! Saa bygge og 
de Kristne Gudehuse. -— Fordum, 
ved Tidens Fødsel, kvæder Vola, blev 
de rige Guders Borg fra Jordens Vange 
til Himlen flyttet;« — Hakon vil 
den maaske ned til Jorden atter hente, 
fordi den er lidt hojere end hans. 
Dog, herom kan vi siden tale, 
om saa du vil. 

Nu har I hørt, 
hvad Lov, hvad Ulov er i Borgen; 
og hver, som ej vil lyde, fluks 



^ Et Dalføre i det nordlige Norge; det munder ud ved 
TrondhjemsQorden. ' Hermed maa Digteren vel mene, at 
det var Guldtørst, Begærlighed efter verdslig Vinding, som 
fik Harald til at antage Kristendommen. Derom foreligger 
der dog intet i de gamle Beretninger. ■ „Vola* (rettere: 
Volve eller Vfilve) kaldtes et kvindeligt Væsen, der kunde 
se ud i Fremtiden og* fortælle om det, som skulde komme. 
I en Samling Kvad fra Nordens Oldtid (kaldet „Den ældre 
Edda") findes der et storslaaet Digt, „VOlvens Spaadom,* 
i hvilket en VOlve synger om Verdens Oprindelse, Udvikling, 
Undergang og Fornyelse. At der i dette Digt skulde fo^ 
tælles om en Flytning af Gudeborgen til Himlen, beror paa 
en Misforstaaelse. 

udgange, om han ej vil drives! 
thi denne Lov, som Volas Kvad, 
som Odins Bud skal hellig være. 

Alle. 
Ja, den skal staa som Volas Kvad, 
som Odins Bud, som Valhal selv. 

En Jomsviking. 
En Snække hid har ladet stande, 
og ligger hart* ved Havnens Port; 
en Ungersvend staar i dens Løfting* 
og raaber hojt paa Palnatoke. 

(Nn ginge alle Hevdinge op paa Muren.) 

Palnatoke. 
Hvem est du, mens saa hojt du raaber 
og ter dig storlig ved vor Borg? 

Vagn. 
Ej dølger jeg min Æt, og du vel burde 
mig kende; thi mig avlede din Son 
med Vesets Datter. Sporg kun Bue! 
Han kender Vagn. 

Palnatoke. 

Hvi kom du hid? 

Vagn. 
Fordi jeg kedtes mellem mine Frænder, 
ved Bænkesæde og ved Studebrol; 
og mine stille Frænder tyktes ilde 
om mig, fordi jeg stundom slog 
et Ben i Panden paa en Vrævler, 



» tæt. » den bagerste Del af Skibet, saaledes kaldet, 
fordi den var „løftet** op over, var hOjere end det øvrige. 
I Løftingen havde Høvdingen sin Plads. 

maaske lidt haardt, saa Blodet sprang, 
og Kroppen faldt og glemte sig at rejse. 
Thi søgte jeg nu hid, da jeg har hørt, 
at her er Mænd og ingen Kvinder; 
jeg vidste og, at Bue var her alt, 
og hvor han er, der gad jeg ogsaa være. 

Palnatoke. 
Og mener du da. Frænde! at du her 
kan frit med Mandehoveder lege: 
at Jomsborgs Kæmper taale mer, 
end dine egne næste Frænder? 

Vagn, 
Kun lidet nyder jeg vort Frændskab, 
den forste Gang vi ses; og altid jeg 
har tænkt, du var en anderledes Mand. 

Jeg sad som Dreng paa Skødet af Torgunna^, 
og hørte Aage tale om din Daad, 
om Vinteraftner, naar han sad ved Ilden 
og gjorde Plejler: hvordan du 
i Bretland for og paa de irske Kyster; 
da kogte al den SmulQ Blod, 
som i mig var; med hægge Hænder 
jeg løftede paa Plejlen, slog i Ild, 
saa Aages Haar blev fuldt af Gnister. 

Engang fortalte han, hvordan du skød 
med sikker Pil det lille Æble 
ned af hans Hoved 2; fluks jeg fik 
mig gjort en Bue, lagde saa et Æble 
paa Hovedet af vores ene Træl, 
for dog at se, om ej jeg kunde ramme 
saa godt som du. Jeg rigtignok 



* Vesetes Datter, Vagns Moder. * Man mener, at dette 
ikke er en paalidelig Efterretning (ligesom adskilligt andet i 
Palnatokes Historie), men et fremmed Sagn, der er blevet 
knyttet til hans Navn. 

skød fejl og ramte Trællens Oje; 
men siden den Tid har jeg øvet mig, 
og søger nu til dig som til min Jævning. 

Palnatoke. 
Er du saa brav i Haand som stærk i Mund, 
da har jeg ingen Skam af vores Frændskab. 
Sig, Bue! tor du borge for, 
at han ej bryder vore Love? 

Bue. 
Jeg knap tor borge for mig selv, endsige 
for slig en vild, ustyrlig Dreng. 
Han bliV en vældig Kæmpe; men at holde 
de Love her, han sikkert mægter ej. 

Vagn. 
Kun lidet hædrer du din Fosterson. 
Hvad kan det være vel for Love, 
som du, men ikke jeg, kan holde? 

End I, Strutharalds fagre Sonner! 
1 raade dog vel godt for mig?^ 

Sigvald. 
Eet Raad vi hægge har: vi ville, 
du aldrig kommer her i Flok. 

Vagn. 
Ej heller, naar jeg bærer jer en Hilsen 
fra jeres Fader? Jeg i sidste Vaar 
var hos ham, for jeg vilde skonne, 
om bedre nu sin røde Strut 
han gemte, siden Bue Digre 
af Medynk gav ham den igen. 



1 I lægge vel et godt Ord ind for mig? 

Jeg fandt kun nogle Faar og Stude, 
og saa en Smule andet. — Ser du, 
hvor dybt sig Rusten har indgnavet 
i disse Skjolde, disse Sværd? 
De har vist ogsaa ligget grumme længe. 
Hver Dag vi dygtig slide paa dem; men 
endnu de ikke ret vil blive blanke. 

Strutharald er vist ikke bleven vred, 
fordi jeg tog, hvad han d(^ selv ej brugte, 
og hvad jeg hojlig kunde trænge til; 
thi Skib og Folk jeg fik af Aage, 
men ingen Vaaben, — til sin Plov 
han bn^er Jærnet, — og jeg maatte 
da selv se til at faa hdt Staal. 

Nu, Sigvaldl kommer jeg i Flokken? 
Det kunde jo dog glæde dig 
hver Dag at skaade^ disse Vaaben 
og mindes om din Faders Gaard. 

Palnatoke. 
Men sig! hvor gammel est du. Frænde? 

Vagn. 
Jeg lyver ej: tolv Vintre er jeg gammel. 

Palnatoke. 
Ej bryde vi da vores Lov, som vil, 
at hver hos os skal tælle atten Vintre. 
Men vel mig tykkes om dig, Vagn! 
I Bretland har jeg Jarlerige, 
og Hælvten nu skal være dit. 

Vagn. 
Vel er det budet; men jeg skøtter 
ej om dit Rige. — Eders Lov 



* skue. 

jo brydes ej, naar ikkun Hugget 
er atten Vintre. Jeg mit Sværd 
vil løfte da med baade Hænder; 
saa tænker jeg nok, at mit Hug 
bli'r fir'ogtyve Vintre gammelt. 

Halvhundred Mand og dette ene Skib 
jeg ikkun har; men dog jeg byder 
Strutharalds Son, den tapre Sigvald, ud, 
at møde mig med tvende Skibe 
og hundred Mand til Vaabenting^; 
og taber jeg, da skal jeg vige; 
men viger han, mig og min Flok 
1 skal i eders Flok optage. 

Nu, Sigvald! er du ingen Nidding, 
er Mandehug dig mere kært 
end Sengelyst og Bænkesæde, 
saa kom herud og prøv en Dyst! 

Palnatoke. 
Da han saa mandelig dig æsker, 
og byder saa forvovent Bud, 
saa faar du lægge mod ham, Sigvald I 
Du kuer vel hans Overmod. 
Men dræb ham ejl lad Skjolde bære 
omkring ham! thi han skal 
kun lære, han er Dreng i mer end Alder. 

(Der Skibene vare lai^e nd, raabte Palnatoke til Vafn :) 

Nu, Frænde! Porten er op vunden, 

og fluks du frit kan sejle ind 

her under Buen, naar kun forst- du jager 

de Fiske ind, som nys løb ud. 

(Snare fldj Pilene i Flok, og ej sparedes Hngvaaben. En Stnnd saa alle tavse 

derpaa; men da Striden begyndte at mindskes paa Sigvalds og øges paa Vagns 

Haand, stod Bue brammende, indtil han endelig udbrød :) 



* o: det Ting, hvor Stridigheder afgSres med Vaaben; 
et poetisk Udtryk for „Kamp". 

Harald Blaatand og Palnatoke. 3 

Jeg tror saa vist, at Sigvald nænner ej 
at hugge i sin Faders Skjolde. 

Palnatoke. 
Jeg mener, Vagn har Ret: de Hug 
er mer end atten Vintre gamle. 
Jeg frygter snart, at Sigvalds Skjolde 
bliV adt for smaa, naar de skal til 
at indeklemme ham. — Mig tykkes, 
at Sigvald styrer ind mod Land! 

En Jomsviking. 
Ham fattes Sten, dem vil han sanke. 

Vagn. 
Hør, Sigvald! det behøves ikke. 
Jeg ser, at du vil sanke Sten, 
for at afgnide Vaabenrusten ; 
det ej behøves: alt mit Sværd 
har slidt sig blankt i dine Skjolde, 
og Blodet, tror jeg, ogsaa hjælper. 

(Og^saa Vapi gik paa Land, og Slgrald trsngtes alt haardere og haardere; 
men der Palnatoke saa det store Mandefald, da raabte han :) 

Nu er det nok. Vi har for Sæd 
at prøve Mænd, som vil i Laget ; 
men slig en Prøve som i Dag 
maa være sjælden. Sig, hvor mange 
gik der tU Valhal? 

En Jomsviking. 
Sigvalds Flok 
har tredVe tabt, og Vagns kun tyve; 
men somme have Ulivssaar. 

Vagn. 
Nu, Palnatoke! mener jeg dog ej, 
du nævner mig en Dreng. 

Palnatoke. 
Saa stille, Frænde! 
Du ved dog vel, at jeg er Høvding her. 
Hvad praler du vel af? Ej var det sjældent 
blandt vore Fædre, at en tolv Aars Dreng 
var mægtig til i Strid at bære Vaaben; 
ja, stundom ejed han og sindig Kløgt. 
Den savner du; derfor du nu skal drage 
med Bue ud paa Tog, ej komme hid, 
for han sig trøster til for dig at borge, 
at du vil skikke dig i vores Lov. 

Vagn. 
Vil du- da bryde . . . 

Palnatoke. 

Ti, og lyd din Høvding! 
Du. Bue, tæm ham! føi* ham siden hid! 



Anden Samtale. 

Jomsborg. 

(Palnatoke sad med de ypperste Høvdinge i Salen.) 

En Jomsviking. 
Et Bud fra Lejrekongen stander 
ved Borgens Port. 

Palnatoke. 
Fra Harald? 
Gak, Bue! før os Budet hid! 

(til Vajn) 

Du vakre Knøs! har du set Lejrekongen? 

3* 



dbyGoogk 



36 Harald Blaatand og Palnatoke. 

Vagn. 
Om jeg har set ham? Ved du ej, 
han konmier tit paa Gæsteri hos Aage, 
og lider godt din Son, den spage ^ Mand, 
der passer kont sin Bondesyssel. 

I Høst, da jeg fra Bretland kom 
og gæsted Aage, var og Blaatand der. 
Vi sad og snakked over Borde 
om alle Haande; Talen faldt 
da og paa dig og paa din Manddom. 
Jeg saa, at Harald skifted Lød, 
hver Gang vi nævned dig og Jomsborg, 
og vilde gerne drejet Talen om ; 
men jeg holdt fast og sagde lydt min Mening: 
at, siden Rolf, i Danmark ej 
var født din Jævning. Det var Gammen 
at se paa Haralds Ojne; thi , 

det hvide vendte ud, og Læben 
er næppe bleven hel igen, 
saa sled i den de sorte Tænder; 
til sidst han Hornet tog og drak 
hel vældig, for sin Harm at slukke. 

Palnatoke. 
Det var mit ArveøP, han drak; 
nu ved jeg, hvi han Bud mig sender. 

Bue 

(med Budet). 

Der har du ham; men om han lever, 
til han har røgtet Ærindet, det ved 
jeg ikke; thi da Porten bag hans Hæle 



' fredsommelige, ukrigeriske. * et Gilde, der blev holdt 
til Minde om en afdød; i samme Betydning bruges , Gravøl* 
(se S. 38). — „ØP fik tidlig Betydning af „Gilde% da det var 
Hovedsagen ved et saadant. („Barsel*' er en Sammentræk- 
ning af „Barns-ØP, det Gilde der bliver holdt i Anledning 
af et Barns Fødsel). 

lidt tungt blev smækket i, da skjalv 
han ret som Løv i Blæst; og se, 
end ryste alle Trællens Lemmer! 

Palnatoke. 
Sig frem, du Træl! hvi kom du hid? 

Budet. 
Ej er jeg Træl, en Son af Fjølner. 
Mig sendte Kongen til dig hen, 
fordi af samme Æt jeg stammer, 
fordi . . . 

Palnatoke. 
Af samme Æt? Ja, Fjølner, 
han er maaske min Farfars Son, 
men dog af Trælleæt^. Hans Frændskab, 
den onde Niddings, vil jeg ej, 
og endnu mindre dit, du Usling! 

(Tavs 09 forfærdet stod Sendenianden.) 

Palnatoke. 
Nu! Har du ædt dit Budskab op paa Vejen? 

Budet. 
Fordi at Kongen tænkte, naar du saa 
din Fræn . . . naar en Son af Fjølner 
indbød dig, var det dig et Tegn, 
at Kongen har forglemt sin Vrede. 

Palnatoke. 
Ja, naar en Son af Fjølner kom, 
saa maatte jeg da sagtens mærke, 
at Harald var mig grumme god. 
Det var just ej saa dumt. Nu mer! 



^ Han var en FrillesOn. 



dbyGoogk 



38 Harald Blaatand og Palnatoke. 

Budet. 4| 

Kong Harald Tidende har spurgt fra Bretiand, « 

at Svend er død; og til hans Gravøl r| 

i Roskild efter trende Nætters Frist u 

han byder dig, og mener, at du ikke • ik 
vil oversidde Budet, da du selv 
har Svend opfostret. 



ti 



Palnatoke. ^ 

Træl! du lyver. 
Hvem har vel sagt, at Svend er død? 
Du, Vagn! har du hørt sligt i Bretland? 

Vagn. 
Ja, hørt det har jeg; men om det er sandt, 
det ved jeg ikke. 

(En stund stod Palnatoke grundende og mælte saa:) 

Far kun, Træl! 
og hvis du kommer forend jeg til Harald, 
da sig ham: Palnatoke kommer vist. 

(End mælte han, der Bue var udganifen med Budet:) 

I Kæmper! reder trende Snækker fluks, 
som bære kan tre Gange hundred Mænd! 
Een styrer jeg, de andre Vagn og Bue. 

(Alle ginge skyndeliff ud.) 

. Palnatoke. 
Hvad er dog Mandekløgt! Jeg mente 
i Svend at fostre Dannemark en Drot, 
som vilde Skjold ungnavnet ^ atter hædre 
6g holde stadig ved den gamle Sæd. 
Nu er han død, og al min Id^ forgæves; 
forgæves har jeg døvet stærke Røst, 



* „Skjoldungerne" var Navnet paa den danske Konge- 
stamme, som antoges for at nedstamme fra Sagnkongen Skjold, 
* Gerning. 

som kaldte mig til Hævn; — nu atter 

staar Harald ene i sin Æt. 

For Gorms de tunge Drdmme^ Klerkens Spaadom ^ 

jeg altid grued, og jeg gruer end. — 

Skal jeg udrydde Odins Slægt i Danmark? 

Og dog, — er Harald Odin værd? — og jeg! 

er jeg da ikke og af Odins Stamme! 

Du selv mig kalder, Harald! Vel! jeg kommer, 

og drikker Arveøllet efter Svend. 



Roskilde. 

Harald. 
Saa kom da Palnatoke ej! han trodser 
mig og det hele Danmark i sin Vraa. 

Popo.. 
En Røverkule er det, Herre Konge! 
et Helved, onde Aanders Hjem. 

Fjølner. 
Han kommer vist; dumdristig var han stedse. 
Han kommer med en Vikingflok, 
og mener da at kunne trodse 
sin Konge; men jeg tænker, det 
skal blive sidste Gang. Al Hæren 
er sanket; naar han gaar til Sengs, 
vi, for at spare Blod, vil tænde 
lidt Baal og ryge Ræven ud, 
hvis han ej kvæles kan der inde. 
Herr Biskop! kan det kaldes Synd? 



* Jfr. Indledningen S. 7. 

Popo. 
Nej, det var Synd, at kristne Mænd 
for slig en Hedning skulde falde. 
Vist nok, des storre blev hans Straf j 
men vi er Kristne: vi vil ikke 
hans Kval forøge, heller se 
for nye Synder ham at spare, 

(Ind traadte Gnnnbr da HJiduonds \ HJvlm of SrjnjeO 

Harald. 
Hvi, Gunnar! est du vaabenklædt? 

Gunnar. 

Jeg kommer til dig, Herre Konge! 
i denne aarle Morgenstund, 
at bede Orlov; thi til Hjemmet 
nu staar min Hug. 

Harald, 

Hvad fattes dig? 

Gunnar, 
Mig fattes ikkun, hvad som ingen 
kan give mig, end ikke du: . 
mit Island, Konge! mine Frænder, 
mit Hlidarende og min vante Dont, 

Harald. 
Hvi kom du, da saa hart^ dig længes 
nu efter Fosterlandet alt? 

Gunnar. 

Jeg vilde se med egne Ojne 
de Steder, hvor i fordum Tid 
de gamle Kæmper Livet fri sted ^ 
hvor de bedrev saa mangen Daad, 

* stærkt. 

der kvædes om af vore Skjalde. 
I alsk5ns Idræt vilde jeg 
forsøge mig; thi det mig tyktes 
uhæderligt, hver Gang jeg kvad 
om Fædres djærve Id, saa længe 
jeg ikkun skifted Hug til Skæmt. 
Nu har jeg set de rappe Pile 
i Luften flyve, og mit Skjold 
er mærket af de hvasse Ægge; 
jeg Sigarsted har set, og Lejre, 
og Jellinge og Odinsej, 
og hvad jeg kunde se i Danmark. 
Nu drives jeg til Gudefolkets Hjem, 
til Upsals Helligdom og Sigtun^. 
End een Gang vil jeg da i Norrig 
omvanke, i det prude Land, 
der avled Mænd, som heller vilde 
omgærde sig med Sne og Is, 
end taale, at Kong Harald rejste 
paa deres Nakker hoje Stol*. 
Naar det er sket, da farer jeg 
med Gammen til mit kære Island. 

Popo. 
Kong Harald! elskte Son i Kristo! hør! 
den blinde Hedning vil til Upsals Tempel 
og <lyrke Djævlene. Har du ham kær. 



* Til Sigarsted henførtes, allerede paa Sakses Tid, 
Sagnet om Hagbard og Signe. Til Lejre, det gamle Konge- 
sæde, knyttede sig Minderne om Nordens berømteste Konger. 
Ved Jellinge findes Gravhojene over Gorm og Tyra. O d i n s e j 
er en urigtig Form; Odense kommer maaske af „Odins Ve" 
(Helligdom; der har i saa Tilfælde her været et Tempel 
for Odin). I Upsala var et af de ældste og berømteste 
Templer i Norden. Sigtun, en af de ældste Byer i Sverige. 
' Harald Haarfagers Bestræbelse for at indskrænke de norske 
Stormænds Selvstændighed var Aarsagen til, at mange af 
dem udvandrede til Island. 

da byd ham tage Kristendommen! 
hvis ej, da deler du hans Synd. 

Gunnar. 
Hvi er den Klerk og altid her til Stede, 
naar Mænd samtale? Konge! du kan tro, 
hvad dig behager; men du vil dog ikke 
forlange, jeg skal skifte Guder med? 

Harald. 
Vist ikke! Du beholde maa din Tro. 
Men bliv saa her! hvad vil du hjemme? 
Mig tykkes vi har lange Nætter, 
og gruelige nok; men I, 
I har jo Nat den hele Vinter! 
det maa dog være grumme fælt. 

Gunnar. 
Ej er det saa. Om Arnestedet 
vi sankes da i venlig Krius*. 
Hvo Skjaldskab fik af Odin^, kvæder 
om Asers og Hrimtursers Strid, 
om Odins Æt i Svitjod^ og i Frakland*. 
En anden, som er snild i Maal, 
de mange fagre Sagn fremtæller, 
om Yngves^, Skjolds og Anguls* Slægt 
og vore egne gamle Frænder, 
som bygged forst det øde Land. 
Men de, som lyde paa, de sysle 
imens med deres egen Gerning: 
en skæfter Spyd, en anden skær 
i Skjoldet Runer, og en tredje 



** ældre dansk Ord = Kreds (der er optaget fra Tysk). 
^ Odin var ifølge Nordboernes Gudelære Skjaldekunstens Op- 
finder. ' Sverige. ♦ Frankrig. * en mytisk Sagn- 
konge, nævnes som Stamfader til den svensk-norske Konge- 
stamme „Ynglingerne**. * Dansk Sagnkonge. 

sig snor den stærke Buestreng; 
en hvætter kanske og sit Sværd 
saa sagte, eller Tollekniven 
han rorer med sin nemme ^ Haand. 
Nu Kvinderne: de spinde Hørren 
paa bløden Hynde, eller somme Lin, 
men somme kan dog og bajdyre '^, 
og andre slaa den lette Væv ; 
de sjunge stundom og en Vise, 
og mest om Elskov. Du kan tro, 
der fattes ikke Lyst og Gammen, 

Harald. 
Det maa saa være; men det er 
dog ikke altid, at I kvæde 
om Guder og den gamle Tid; 
I glemme ikke dem, som leve, 
men spilde ej paa dem jer Pris. 
Mit Blod end syder, naar jeg tænker 
paa den Nidvise, som en Træl 
om mig, en Konge, turde digte. 
Da svor jeg hele Island Had^; 
men du ej dine Landsmænd ligner; 
thi vilde jeg, du skulde her 
stadfæstes*, tage dig en Kvinde 
og bedste Hersefylke ^ af min Haand. 



I ' ældre dansk Ord = øvede. ' pryde med Udsyninger 
I (optaget fra Fransk, i Virkeligheden det samme Ord som 
^brodere"). ^ Da et islandsk Skib engang under Harald 
Blaatands Regering strandede paa en dansk Kyst, erklærede 
en Foged det for Vrag, og Indbyggerne bemægtigede sig det. 
Da man paa Island erfarede d^t, blev det vedtaget, at der 
skulde digtes Nidviser over de Danske. I disse Viser gik 
det ogsaa ud over Kongen, og forbitret herover skal han 
have tænkt paa at g6re et Krigstog til Island. * tage fast 
Ophold. * En „Herse" var Høvding over et vist Land- 
omraade; ifølge en Bestemmelse af Harald Haarfager skulde 
en Jarl have 4 Herser eller flere under sig. — „Fylke* var 
Navnet paa et vist Landomraade. 

Gunnar. 
Den Tak, som byder! men jeg tykkes 
mig mer end Herse paa min egen Gaard. 

Harald. 
Storagtig er du som de andre. 
Tillader vel dit store Sind, 
Islænding! Skænk af mig at tage? 
Hvad heller er og dette Klædebon 
med disse guldudsyede Vanter, 
samt denne Hat fra Garderige, 
dig mindre værd, end hvad du selv har hjemme? 

Gunnar. 
Ej maa du vredes, Konge! og din Skænk 
med Tak jeg tager, naar du derimod 
af mig vil tage gode Langskib^ 
med Gods og alt til Mindetegn. 

Harald. 
Vel sommer det sig lidt en Konge 
at tage Skænk af fremmed Bondemand; 
men dog vil jeg det gore, dig til Hæder, 
at Islands stolte Folk kan se, 
om Dannerkongen ej fortjente 
en bedre Drape. 

(Ene kom Palnatoke gt^genåe ind hel skyndelif) 

Palnatoke. 
Hilsæl, Kong Harald! 
jeg havde hartad aldrig fundet dig. 

Fjølner. 
Det havde været ilde, Broderson ! 
thi du vist ledte grumme længe, 

' Garderige var en nordisk Koloni i det nordvestlige 
Rusland, omkring Nowgorod. ^ Krigsskibe. 



itized by Google ^ 

for du har fundet hid; og dersom ej 
jeg kendte dig des bedre, skulde 
jeg hartad tro, at du dig denne Gang 
forvildede. 

(Med det samme sne; sig Fjelnei ud af Salen.) 

Palnatoke. 
Det samme tænkte jeg 
i Aftes. Just som Maanen steg, 
jeg naaede til det gamle prude Lejre: 
Kongsgaarden laa saa tavs og øde, 
som om den sidste Skjoldung var begravet; 
jeg stødte med mit Sværd mod Porten, 
men hule Dron var alt det Svar, jeg fik; 
*jeg kom til Hyldehojen^, saa, at Stenen 
hvor Dannerkongen fordum sad, 
hvor Harald sad, da han blev hyldet, 
var væltet ned; da gøs jeg ret, 

og mente, det var arge TroldCj 

som- kogled frem de slemme Syn; 

sorgmodig gik jeg trindt i Vangen, 

og frygted hartad ej at finde 

de gamle Kongehoje mer; 

men da jeg saa Rolf Krakes stande, 

som selv han fordum stod og faldt, 

i Ring af sine djærve Kæmper, 

da glædtes jeg. Jeg gik derop 

ved Midnatstid, og stirred længe 

forundret paa den gamle Borg, 

og lytted, om jeg ikke kunde høre 

et Sværd at klirre pjaa et Skjold, 

en Hund at bjæfiFe, — om ej andet, 

saa dog en Snorken. Alt forgæves; 

mig tyktes kun at se en vældig Skygge, 

som om det kunde været Gorm, 

henskride sorgfuld over Vangen • 



HyldningshSjen, hvor de danske Konger ble ve hyldede. 

og stirre hen paa Odins Lund. 

Det faldt mig aldrig ind, at Harald havde, 

sin Stol fra Lejre flyttet; thi det var 

for mig, som om han havde flyttet 

sig fra sin Stol. — Hvordan 

kan Lejrekongen ville bygge 

paa andet Sted, end Skjold og Rolf 

og Frode, Halvdan^, Gorm hin Gamle? 

I Morges forst, da Sol oprandt 

og skinned paa det Kors, som stænger 

for Offerlunden ^, da jeg saa, 

at Stenen, som i tusind lange Vintre 

har baaret Guders Offer, den, 

som Skjold oprejste, var omstyrtet, — 

da forst jeg skonned, hvorfor nu 

ej Harald bygger mer i Lejre. 

Da troløs han har Guderne forladt, 

det faldt ham tungt at se den Lund, 

hvor Konger fordum bad til hoje Aser 

om Kraft i Aand og Held i Kamp, 

og hvor de bad til milde Vaner ^ 

om Grøde for den gronne Eng, 

for Agren og for Dannekvinden; 

det var ham underligt om Nat 

i Kongehallen, hvor hans Fader døde 

og mæled sine sidste stærke Ord, 

imellem hine mange Kæmpehoje, 

hvor Dravger* ride, for at spejde ud, 

om deres Æt end er dem værdig. 

Nu forst jeg mindtes, at den Træl, 
I sendte, bød mig hid til Roskild. 



^ nordiske Sagnkonger. ^ Digteren mener vel hermed, 
at Harald efter sin Overgang til Kristendommen havde ladet 
Adj<arjt.^en til Offerlun den ijj^ærre med et Kors, Kristendommens 
Sind ti] Ilede. ^ Til dem regnedes Njoidt lian;* Sftn Frej og 
DaUer Freja. De vare Sindbilleder paa de milde, vel forende 
Krælter i ^'a turen o^ Menneskelivet. * de dødes Genfærd, 

Jeg kom, og da jeg spurgte ud 
om Kongen, peged man paa Kirken, 
som bygtes til en fremmed Gud. — 
Der vil du vel begraves, Harald! 
og skjule dig bag tykke Mur 
for dine gamle Frænders Vrede? 
Et herligt Valhal! 

(Bleg og forvirret stod Kongen.) 

Popo. 

Fule Hedning! 
en Djævel taler gennem dig. 
O, Herre Konge! lad dig ej forvilde! 
slaa Kors for Brystet, læs andægtig 
Gonfiteor^! og du skal vorde styrket. 

Palnatoke. 
Du gor jo Hammerstegnet^, Konge! 
og vier dig til Asator. 

Popo. 
Selv Korsets Tegn kan Djævelen forvende! 

(Nu indkom Fjølner med em Flok væbnede Hirdmænd og tog Kongen afsides; 

men det ved ingen, hvad de talede tilsammen, dog mange mene at kunne 

skdnne det af, hvad som siden fremkom.) 

Harald. 
Oprorsk og trodsig var du altid, Toke! 
af kristen Kærlighed tilgav 
jeg dig; men da du nu i Jomsborg 
dig ter, som du var Konge selv, 
og, hvad end værre er, forfølger Kristne 
og holder ved den gamle Overtro, 
lod jeg dig hente, for at høre, 
om du mig vilde agte for din Drot 
og vorde Kristen; men i Steden 



1 



d: jeg bekender, Begyndelsen af den latinske Synds- 
bekendelse, som den katolske Præst fremsiger ved Messen 
og andre Lejligheder. ' Formen af Torshammeren lignede 
Korset. 

du taler til mig som min Overherre, 
med Helligdommen driver du din Spot 
og minder mig om de Afguder, 
de lede Trolde, som engang 
des værre ogsaa jeg har dyrket. 
Jeg vil ej d5mme dig; der staar 
en hellig Biskop og din egen Frænde, 
jeg giver Sagen frit i deres Vold. 

Palnatoke. 
Du vilde heller ikke doinme 
din BrodersSn Guldharald og 
din Fostre, Norges Harald Graafeld^ 
Din Fosterson du lokked ned fra Norrig, 
som om du vilde bøde paa hans Trang, 
og gjorde det da rigtignok saadan, 
at han kom aldrig mere til at trænge. 
Mig har du ogsaa faaet lokket hid, 
til Gravøl efter Svend; og jeg kan mærke, 
den Drik, du blanded, er vist ikke slap. 
Det maa jeg sande, at den nye Lære 
har Ære af dig. Det var klogt, 
du tog ved den 2; thi Odin 
ej havde noget Sæde paa sin Bænk, 
som var dig værdigt; og hos Hel^ 
du havde vel ej Lyst at ligge! 



* Da Hakon Adelstensfostre (jfr. S. 59 Anm. 4) havde 
fordrevet den norske Konge Erik Blodøkse, fandt dennes 
SOnner et Tilholdssted i Danmark hos Harald Blaatand, der 
endog knæsatte (antog som sin Fostersfin) en af dem, Harald 
Graafeld (Graakappe) ; denne kaldes derfor her hans „Fostre*" 
(Fosters6n). Da Harald Graafeld senere var bleven Konge 
i Norge, blev han, med den danske Konges Samtykke, lokket 
ned til Limfjorden og her dræbt af Guldharald, en S6n af 
Knud Daneast. » „at tage ved Kristendommen* var det 
staaende Udtryk for „at gaa over til Kristendommen*. 
» Dødsrigets Gudinde; (Ordet er bevaret i „Helvede", af Hel 
og viti = Straf). Til hendes Bolig kom alle de, der ikke 
havde levet og vare døde som ædle Kæmper. 

Fjøliier. 
Det er hel tungt, min Konge! at du vil, 
jeg skal min egen Frænde ddmme; 
thi Brøden er saa stor, at ej 
jeg t5r vort Frændskab lade raade. 
I, Popo! er en hellig Mand, 
hvad mener I om Palnatoke? 

Popo. 
En giftig Urt maa rykkes op med Rod, 
det nytter ej, at Blade man afriver 
og bojer Toppen; thi igen 
den rejser sig og vidt sit Frø udspreder; 
de spæde Blomster visne hen 
af Dunsten, eller og de kvæles. 

Palnatoke. 
Det g5r du godt! Men mon du ikke 
tog fejl? En saadan Karl som du 
i Bretland sagde mig som Dyden 
ved eders Tro: at I lod staa 
det slemme Ugræs iblandt Kornet, 
og nænte ej at luge det. 

Popo. 
Ja, var du Ukrudt blot! det laV vi staa 
til Høsten, — var du kun en Afgudsdyrker, 
fordi du ikke vidste bedre, da 
fortjente du at spares; thi man kunde 
da haabe, du omvendte dig en Gang. 
Men, ret som Djævlene, du kender Krist 
og frister ham. — Du er en giftig, 
en farlig Urt, og du med Rod 
maa rykkes op. — Til Gæstebudet 
du kommer uden Hædersdragt; 
men derfor maa du ogsaa kastes 
i Mørket ud til evig Graad 
og Tænders Gnidsel. — Korset selv 

Harald Blaatand og Paloatoke. 4 

du lede spotter, og din Konge 
du straffer fræk, fordi han ej 
vil bo imellem de fordomte, 
hans arme Fædre, som om Nat 
maa gaa og spøge mellem Hoje, 
fordi de ikke kendte Gud, 
men bad og ofrede til Satan. 

At han Kapellet op af Sten 
har bygget, at ej længer Stene 
forvendes til vanhelligt Brug 
paa Hoje og i Offerlunde, 
at Trolddomsruner mere ej 
indgraves i dem, at de hvælve 
sig himmelsk i et helligt Kors, 
og at han under det vil hvile 
i viet Jord til herlig Pant 
paa Salighed, — det tor du laste! 

Pajnatoke. 
Hvis du ej var saa ondskabsfuld, 
jeg maatte le ad slig naragtig Tale. 
Men, hvorfor vil jeg staa og spilde Tiden 
paa sligt at høre? Skynd jer lidt! 
at jeg kan vide, hvordan I vil domme. 

Fjølner. 
Du er saa utaalmodig, Broderson! 
men deri har du ogsaa Ret, 
at vi har ingen Tid at spilde; 
dog, siden kan vi skynde os des mer. 

I nævned meget grueligt, Herr, Biskop ! 
men det, des værre! er end ikke alt. 
Hans Vikinger paa Danmarks Kyster røve, 
og han oppustet har den onde Ild 
i Svends det unge Hjerte: Sværdet, 
som mod sin Fader han har løftet, det 
har Palnatoke hvæsset. — Nødig 

jeg siger det; men slig en Id, 
saa vide kendt, kan ej fordølges. 

Palnatoke. 
Ej vil jeg spilde mange Ord 
paa slige Niddinger at svare. 
Naar Danmark har en Konge, som 
ej mægter Lov og Ret at skifte, 
ej er det Under, om hans Mænd 
da selv med Sværdet skille Trætte. 
Jeg fostred Svend som Kongeson; 
naar Harald vil sin Son fornægte, 
er det vel Under, om han da 
med J ær net vil sin Æt bevise? 
Naar Harald er saa ræd, at ej 
engang han vover mig at sige: 
fordi jeg hader dig, da skal 
du nyde^, at jeg har dig ene, — 
da maa en ussel Træl og Klerk 
optænke Raad til mig at fælde. 

Fjølner. 
Du taler hvast, men fyndig, Broderson! 
jeg hartad selv dig nu maa tro uskyldig. 
En Part for det, en Part for vores Frændskab, 
du ej skal have anden Straf 
end, hvad du agte maa for Gammen. 

Du selv har sagt, at intet Fjæld 
saa brat sig løfted, at du kunde 
jo som en Skridfin^ fra dets Top 
nedglide paa de glatte Skier. 
Vi har nu ikke noget rigtigt Fjæld, 
hvor ret du kunde vise dine Kunster, 



^ o: nyde godt af, faa at føle. ' saaledes kaldes i 

gamle Beretjiinger de Finner (nu kaldte „Lapper"), som boede 
inde mellem Fjældene i den nordligste Del af den skandi- 
naviske Halvø. Navnet hentyder aabenbart til deres Løben 
(Skriden) paa Ski. 

4* 

men kun en lille Bakke, Kullen: der 
du skal for Lojer løbe ned, 
og fare da, hvorhen dig lyster. 

Jeg tænker, for de mange Aar, 
jeg tjente dig, Kong Harald! under 
du mig det Syn, og vil stadfæste 
min milde Dom. 

Harald. 
Saa være det! 
Han gore skal, hvad han har pralet af. 

Palnatoke. 
Engang, du var paa Gæsteri 
hos mig, Kong Harald! dig til Hæder 
jeg tomte Hornet alt for dybt, 
og praled da af mine Kunster. 
. Den ene har jeg maattet vise jer\ 
nu vil I ogsaa se den anden, 
og aldrig jeg mit Ord vil rygge. — 
Men forst I dog en tredje Kunst 
skal se: hvordan jeg Sværdet løfter 
og Isser kløver. Faa af jer 
skal se mig løbe ned ad Kullen. 

(Stettende sig mod Væggen leftede han det drag-ne Sværd.) 

Nu komme den, som ejer Mod 
til mig at tage! Kommer ingen, 
da kommer jeg, og tag dig da 
i Agt^ Kong Harald! 

(Frem traadte Gunnar med draget Sværd og mælte:) 

Bolde Kæmpe! 
med Undren har jeg hørt og set 
din djærve Tale og din hele Adfærd. 
Din Jævning har du ej i Norden; thi 
dig Odin gav, hvad han en Mand kan give. 



* hans Skydefærdighed , da han skød Æblet af sin S6ns 
Hoveii 

Men har du undsagt lydt paa Ting din Drot, 
da i hans Sal du mod ham Sværdet blotter? 

Palnatoke. 
Ej har jeg det; men hvem er du, 
som tor mig saa til Regnskab kalde? 

Gunnar. 
Jeg er som du en Mand fra Nord, 
vist ej saa vældig, gudeyndet, 
men dog en Mand, som ræddes ej. 
Skal Blodet her i Salen str5mme, 
da skal det forste være mit, 
om ikke dit. 

Palnatoke. 
Men hvorfor blander 
du dig i denne Handel ind? 
Med dig jeg intet har at skifte. 

Gunnar. 
Ej Fjølner eller Klerken jeg 
undskylde vil: de usle Trælle, 
som dig vil raade Bane, og 
som nu ved Sværdesyn staa blege; 
jeg byder Kamp for Haralds Skyld, 
hvem jeg har meget godt at lonne. 
Jeg ej forsvare vil hans Id, 
og ej hans Svig mod dig, du gæve! 
men, est du Asadyrker ret, 
det vel maa falde dig paa Sinde, 
at Aser skaane Fenris-Ulv, 
dog^ han vil Sejerfader sluge, 
at ej det rene Gudeting 
med Blod skal smittes. Her paa Jorden 
er Kongehallen lig et Gudeting, 
og ve den Haand, som det med Blod besmitter! 

' sk6nt. 

De h6je Aser styre vil dit Løb, 
hvis Hyndet ej for dig er bredt i Valhal; 
men er dit Fald paa strænge Norners Skjold 
indpræget, du med Hæder gaar til Valhal. 
Hvis derimod du kæmper her i Sal, 
du falder her til sidst dog hæderløs. 
Fostbroderskab er saare helligt: Odin 
bød Vidar rejse sig for Ulvens Fader ^ ; 
men hellig, mer end en Fostbroder, er 
en Konge, som man ej har undsagt. 

Palnatoke. 
Du taler kæmpelig; saa vilde 
jeg tænkt og talt, hvis ej jeg var 
af Niddinger til Vrede tirret. 
Vil Kongen tro mig paa mit Ord, 
at jeg ham skal paa Kullen møde 
i Morgen Dag, og maa jeg frit 
igennem Salen nu udgange, 
da skal mit Sværd ej rore nogen her. 

Gunnar. 
Hvi nøler du med Svar? Kong Harald! 
hvad Toke kræver, det er Ret; 
og maa den Ret ham ikke undes, 
da stiller jeg min Ryg mod hans; 
og vaabenstærk den Mand maa sikkert nævnes, 
som mægter os at skille ad igen. — 
Maa Toke gaa? 

Harald. 

Jeg det tillader. 



^ „Ulvens [Fenresl Fader" er Loke; da han kom ubuden 
til Øges Gilde, hvor alle Guderne vare forsamlede, bød Odin 
sin S5n Vidar at gQre Plads for Loke, med hvem han havde 
blandet Blod (sluttet Fostbroderskrth) i Titlernes Morten, 

Gunnar. 
Jeg mente nys at have set 
alt, hvad jeg kunde se i Danmark. 
Ej var det saa; men nu jeg tror for vist 
at have set^ hvad det^ kan ses i Norden. 



Kulien. 



{Palnatoke stod fa^nJig tiJ det lan^e høb med pajibumliie 8kiei'. 
Kongen og hans Hird mænd, Fjmner o^ Popo vare der; men 
o^fta havde meget Folk sanket ^ig, at ae den underlige Færd.) 

Popo, 
Du grove Synder! mi, da du skal miste 
dit hlVj tilbyder Himlen end 
ved mig sin Naade. Lad dig døbe! 
Naar Legemet mod haarde Fjæld 
da knuses^ skal din Sjæl dog frelses. 

Palnatoke. 
Jeg svær ved Tor og Odin: Klerk! 
hvis ej du gaar, jeg fluks skal kløve 
dig lige til dit Bæltested, 
og Odins FugH skal flygte fra dit Aadsel^ 
kun fule Maddiker dit dovne Fedt 
skal æde, og dit sorte Jætteblod 
skal ligge boblende paa Klippen, 
ej suges op af noget Dyr, 
men svides hen af Solens Straaler, 
og milevidt din raadne Stank 
skal brede Skræk og fæle Syger, 
Nul gaar du ej, ved Tor, jeg hugger. 



^ Ravnen, der sønderslider Ligene paa Valpladsen. 

Saa! gak og trøst Kong Harald! Se, 

hvor bleg han staar i Skjoldekredsen! 

mit Sværd kan ikke flyve, vær 

kun rolig, Harald Dannerkonge! 

Men hør mig nu! og hører mig, 

1 Mænd! — Jeg staar paa Randen 

af dybe Svælg, og, Harald! du 

mig byder der at finde Døden. 

Død er jeg som din Mand, og var 

det muligt, end jeg kunde leve, 

da blev din Død og Tegnet paa mit LivK 

Hist er en Dal paa Sælands Kyster, 

der gror nu kun det brune Lyng; 

thi den med Blod, uhævnet Blod, er gødet. 

Der fordum var en urteprydet Eng, 

hvor Aage, Broder til min Fader, 

opslog sin* Telt i Sommernatten, 

og sov saa trygt paa Danmarks Jord. 

Han vaagned op ved hoje Vaabenbulder ; 

en Niddingsflok sig havde sneget did, 

og myrdet ham, f6r han var vel opvaagnet. 

Man sagde: Vikinger bedrev den Id; 

men — hører det, I brave danske Mænd! 

det var jer Konge; endnu skinner 

den store Guldring paa hans Arm, 

som Aage bar paa Jarlemødet. 

Den forste Drom, min Moder dromte, 
var den: hun havde sig en Væv, 
og som hun Væven slog, en Skyttel^ 
paa Jorden faldt, hun tog den op, 
det var et Mandehoved. Harald! 



* da vilde det koste dit Liv. * Telt var tidligere Fæl- 
leskQn. ^ rettere: Rendegarnssten o: en af de Stene, der 
hænges i den nederste Ende af Rendegarnet i en opretstaaende 
Væv, for at holde Garnet stramt og glat. 

hun tyktes, Hovedet var dit. 

Hel sælsomt har det siden Nornen féjet: 

jeg blev din Mand og ej din Banemand. 

Nu har du løst mig fra min Tro; og mødes 

vi mer i dtlte Liv, da vist 

paa en af os skal Aage vorde hævnet. 

Nu ved jeg I Harald ! du er bleven undsagt. 

(Nu hnrtoft Uurran o^ l'lyd i FJoltbtn.) 

F j 1 11 e r, 
1 danske Mænd! vil I vel tro 
de Logne, som han jer fortæller? 
Har 1 nu all saa hurtig glemt, 
at det var ham, som Svend opfostr ed, 
som lærte ham i eders Bo at røve? 
G6y Kongen Uret i at fri sig selv 
og eder fra en fælles Fjende? 

(Vel kande SslaAdtrAr ag Skftaninf rainde^i LvorlbDde det var s^a i Seivdhed, 
at Svepd liftTde Jwrfet dere« Qdel; Uii aitJllodefl BiildKrvt fiuba.J 

Palnatoke. 
Nu, Harald! glæd dig ved min Dødf 
men stir ej alt for læ uge ned mod Søen 
med Gammen paa min knuste Krop I 
Det kunde ske, at Vagn og Bue 
kom sejlende og saa dig staa, 
og fik i Sinde, at du skulde ligge 
saa blødt som jeg. Tag derfor dig i Agt. 

NUj Odin! nu jeg kommer snart, 
i Valhals Sal dig selv at skue, 
da ej mig undes mer paa Jord 
at fremme din og alle Asers Vælde. 
Som du befol, med Sværdeod 
jeg mærker mig i baade Hænder S 



* I Snorre Sturlef^ens Noi^ei? historie (Heiinsknngla) for- 
tælles følgende: Da Odm, der her skildres som en jordisk 
Konge, mærkede, at Døden nænnede sig. ,lod han si^r mærke 
med Spydsod og tilegnede sig alie vaabendøde Mænd/ fJeraf 

til Tegn, at det min Attraa var 

at falde midt i Sværdelegen. 

En værdig Altersten er hojen Klint, 

som skygger over Havets Bølger; 

her vil jeg ofre mig til dig. 

O, maatte Ofret dig behage! 

Jeg beder til dig i min sidste Stund, 

at du vil give Jomsborgs Kæmper Styrke, 

og deres Høvding mandig Kløgt! 

End har jeg til dig, hdje As! en Bon: 

at vred du ej fra Danmark vender Ojet, 

sk6nt Danmark blindt bortvender sit fra dig! 

(Ej var Palnatoke mere til Sjae. Harald og hans Hirdmænd gingB skvndelif 

bort; saa grjorde og mange af Flokken; men nogle stode endda og samtalede 

om de^, som sket var.) 

En af Flokken. 
Hvad var det sidste, Palnatoke mælte? 
Til Asa-Odin ofred han sig jo! 

En anden. 
Saa faar dog Odin noget Offer; 
nu staar det sig kun slet med ham. 

En tredje. 
Med os, var det, du vilde sige. 
Jeg gyste ret, da Palnatoke bad: 
at Odin dog ej vilde os forlade, 
skont blinde vi forlode ham. 
Det gaar vist aldrig godt i Danmark. 

En fjerde. 
Vi saa, hvordan det gik Kong Erik 
i Jotland^, der han bygged Hus 



kom den Skik, at Kæmper, som ikke faldt i Kamp, „lod sig 
mærke med Spydsod", til Tegn paa, at de vilde høre Odin 
til. Talemaaden havde sikkert den Betydning: „at dræbe 
sig selv" og ikke den, som Gnmdtvig her antager. ^ Jyl- 
land; her menes Sønderjylland. 

til hviden Krist, og hængte der en Klokke: 
den klang saa underlig engang ved Nat; 
om Morgenen laa Erik død i Sengen, 
og man vil sige, Odin kvalte ham K 

Den tredje. 
Men hvordan er det med de Klokker? 
Hvad du fortæller, har jeg ogsaa hørt. 
Men har da disse Klokker Mæle? 

Den fjerde. 
Du ved jo vel, at Dværge bygge 
hos Malmen i det dybe Fjæld; 
de kristne Mænd forstaa at binde 
den Dværg i-Mabnen, og den Lyd, 
som Klokken har, er Dværgens Mæle-. 

En femte. 
Men vores Harald har jo ogsaa bygt 
et Hus til Krist ^, og lever dog endnu. 

Den fjerde. 
Ja, ja, hans Time vil nok ogsaa komme; 
thi vore Guder straffe haardt og vist. 
I ved jo nok, hvordan det gik i Norge 
med Hakon Adelsten; han gik og fri 
en Stund, men blev til sidst dog rammet; 
vel Pilen længe hojt i Luften hang, 
som om den vilde forst sig ret betænke, 
men traf ham og des vissere. Mon ej 
den kom fra gamle Odin, mener I*? 



* Om dette findes der intet i de historiske Beretninger. 
' Klokkerne vare Hedningerne til stor Forargelse ; den férste 
kristne Kirke fik ikke straks en Klokke; det blev forst senere 
tilladt. ^ Harald skal have ladet bygge Helligtrefoldigheds- 
• Kirken i Roskilde. * Harald Haarfagers yngste S5n, Hakon, 
blev opfostret i England hos Kong Adelsten, hvorfor han 
kaldes „Adelstensfostre". Her antog han Kristendommen. 

En sjette. 
1 snakke altid kun- om eders Guder; 
I har jo dog vel ogsaa hørt, 
hvordan det nylig gik i Svitjod, 
da Bønderne en hellig Mand 
fra Saksland vovede at myrde: 
hvordan med onde Landfarsot 
dem Kristus slog, trods alle Guder, 
som vilde hjælpe dera^. Jo, 1 kan tro, 
han raader mere end de alle! 

Den anden. 
Jeg tror nu ikkun paa min egen Styrke, 
og det er nok den bedste Gud. 

Den tredje. 
Jeg tænker paa: om Palnatoke 
nu ikke døde! Det var dog 
et Jærtegn, som os kunde lære, 
hvad for en Gud der raader mest. 

Den anden. 
Ja, staa kun du her til i Morgen 
og grund paa det! saa skal du se, 
at Palnatoke vist vil komme 
lyslevende herop igen! 
Jeg gider ikke set ham mere; 
han havde jo to Ojne, som 
han vilde sluge Folk; jeg derfor 
vil sige dig Farvel og gaa. 

(Lidt efter skiltes Flokken, og kun den tredje blev i dybe Tanker staaende 
paa den øde Klint.) 



Han vandt Norge ved at fordrive sin grusomme ældre Broder 
Erik Blodøkse, men faldt senere (961) i et Slag mod dennes 
S6nner, der understøttedes af Harald Blaatand. * I Ans- 
gars Levned fortælles, at Hedningerne i Sverige overfaldt en 
Biskop Gautbert, plyndrede hans Hus, dræbte en Slægtning 
af ham og jog ham selv ud af Landet. Men alle de, der . 
havde deltaget i denne onde Gerning, bleve straffede af Gud 
med Død, Sygdom o. Ign. 

Tredje Samtale. 



Jomsborg. 

Sigurd. 
Er du til Sinds at laste Palnatoke? 

Sigvald. 
Ved alle Aser! det \^r ej min Agt. 
Jeg mente: just fordi han er saa kløgtig, 
det og maa kaldes dobbelt underligt, 
at fra vor Borg han Kvinden udelukker; 
men han er da og alderstegen nu. 

(Bue og Vagn komme farende ind i Salen.) 

Bue. 
Er Palnatoke ikke her? 

Sigvald. 
Hvordan kan du saaledes sporge? 
Er I da løbet bort fra ham? 
thi han fra jer vist ej er løben. 

Bue. 
Fodrappe som Strutharalds Sonner 
er ikke Vagn og jeg; men selv 
du vist ej grumme langt var løben; 
thi dyb og tung var vaade Vej. 

Sigvald. 
Hvor er da Palnatoke bleven af? 

Vagn. 
Mig tykkes, Sigvald! at din Vaande 
for Toke er just ikke stor. 

Sigvald. « 

Jeg er en Mand, og kan ej græde 
som Drengen for sin BedstefaV. 

Vagn. 
Jeg var engang en Dreng; da klapped 
jeg sagtelig dig under Kind; 
hvi græd du da saa røde Taarer? 
Dog, nu er ikke Tid at prøve, hvem 
af os der næmmest græder; hurtig 
maa alle Jomsborgs Snækker ud 
i Hav, at søge Palnatoke, 
og finde ham, hvis ikke alt 
til Havets Bund han er nedsjunken. 

Sigvald. 
Jeg priser det, at du er djærv 
•og vil for Toke alting friste; 
men Stormen farer over Hav 
og blæser haardt mod disse Strande. 
Hvor Toke er, det ved vi ej, 
skont nys et Vrag er her inddrevet, 
som ligner paa et Haar hans Skib. 
Men er til Havets Bund han sjunken, 
det nytter ham kun lidt, om vi 
vil stunde did, for ham at søge. 
Hvert Skib skal gores rede fluks; 
og da, saa snart sig Stormen lægger, ile 
vi rundt paa Hav, at søge op 
vor tabte Høvding. 

Vagn. 
Snildt du taler. 
Ej sandt? det var en herlig Ting, 
at være Jomsborgs Høvding, Sigvald! 

Bue. 
Kom, Vagn I vi er ej bange for 

at dyppes af en Bølge. Bedre 
det altid er paa Havsens Bund 
hos Toke, end som her hos Sigvald. 

Sigvald. 
Selv har jo Palnatoke sagt: 
den Snække, som en Gang er sjunken, 
fordi den trodsed Stormens Magt, 
den knejser aldrig mer paa Havet, 
og bærer aldrig Kæmper mer 
i Herrefærd. — Her er jeg Høvding, 
til Toke kommer selv, og 1 
maa lyde mig, ej løse eders Snækker, 
for jeg tillader. 

Vagn. 

Sigvald! hør! 
nu ganger jeg og stærken Bue. 
Hvis du har Lyst, da stil dig kun 
her paa vor Vej! men vredes ikke, 
i Fald vi tro, du er en Knold, 
og sparke dig lidt haardt til Side! 

En Jomsviking. 
Vor Høvding; Palnatoke! 

Sigvald. 

Hvad? 
Hvorledes kan det være muligt? 
Hvad? løb han alt igen? 

Vagn. 
Ja. staa kun du! jeg ogsaa løber. 
Nu er dit Høvdingskab forbi. 

Sigvald. 
End var da Timen ikke kommen; 
men komme skal og maa den dog engang. 

Palnatoke. Vagn. 

Vagn. 
Men sig mig, Toke! er dit Skib 
paa Havet brudt? og har du været 
i Roskild hos Kong Harald? Alt 
mig tykkes underligt, forvirret. 

Palnatoke. 
Ja, alt er underligt, min Son! 
for os, som ej paa Norners Skjolde 
de Runer ^ se, hvorefter Livet sig 
maa sno i dunkle, krumme Gange. — 
Men, siden h6je Guder selv paa Jord 
omvandred, ej et storre Under 
er sket, end nu paa denne Færd. 
Et Jærtegn har mig Livet skænket. 
Da Stormen mig i mørken Nat 
fra eder skilte, blev jeg dreven 
paa Havet om, indtil .ved Morgengry 
jeg ojned Sælands skarpe Odde. 
Vort Skib var læk; vi roede saa, 
at Blodet sprang af Fingerender; 
fra Jotunhejm*^ en Hvirvelvind 
da blæste haardt og vælted Skibet; 
med stærken Arm jeg kæmped mod 
de hoje Bølger, naaede Landet, 
men fandt ej een af al min Flok. 
Jeg kom til Roskild; der man domte, 
til Skæmt for Harald og hans Klerk: 
jeg skulde løbe ned ad Kullen. 



* Runerne paa Nornernes Skjold er et billedligt Udtryk 
for Skæbnens Bestemmelser. * Her menes vist „fra 

Nord*, fordi man tænkte sig, at Jotunhejm (Jætternes Verden), 
ligesom Nivlhjem (Straffestedet) og alt andet ondt laa imod 
Nord (eller Nordøst). 

Vagn. 
Og der er du da løben ned? 

Palnatoke. 
Jeg løben? Spørger ^ du mig ej, 
om jeg er løben op ad Kullen? 
Imens mit gule Haar blev graat, 
jeg var en Mand, og tror at vide, 
hvad Manden kan udrette; men 
ej det er Mandeværk. Kun Aser 
kan løbe ned fra Klippetind; 
kun den, som Guderne beskytte, 
ej knuses ved at glide ned. 

Jeg havde ofret mig til Odin, 
og kun i Valhal tænkte jeg 
paa hojen Bænk at tomme Hornet; 
alt svimled jeg; men Skien brast, 
og sagte gled jeg ned mod Havet. 

Der kom et Skib med vundne^ Sejl, 

mod Vinden, mod de hoje Bølger; 

det standsede, man tog mig ind, 

og hurtig vendtes atter Stavnen. 

Ej spurgte nogen mig om Navn, 

^g ®j j^ vovede at mæle. 

Du kender mig: ej var jeg ræd; 

men dyb Forundring bandt min Tunge. 

Ved Roret stod en Ungersvend^; 
saa mildt henskuede hans Oje; 
og mødte det en Bølge, fluks 
mig tyktes, at den sank i Havet; 
en Oldinge ved hans Side stod, 
ham var det, som mig Haanden rakte, 



* hejste. * Njords S5n, den milde Frej, der „løser 
enhver af Trængsel". ' Njord, Havets Gud (det vil sige: det 
roligere Hav langs Kysten). Om ham siges det i et af de 
gamle Gadekvad, at „han raader for mange Templer og Altre*. 

Harald Blaatand o; Palnatoke. 5 

da jeg i Skibet sprang; hans Blik 

forkyndte mild og hellig Alvor; 

som Goderne ved Odins Hof 

saa var han klædt, og Offerkniven hang 

med gyldent Hjalte ved hans Lænd. 

Ret som vi vare nær ved Landet, 
han greb min Haand, og længe stirred 
han tavs paa Mærket, som jeg skar; 
men da til sidst han løfted Røsten, 
den klang saa miderlig og dyb, 
at jeg den aldrig joaer kan glemme : 
,Du ofred dig til Odin djærv, 
og Offeret har ham behaget; 
sig Jætter sanke trindt hans Stol, 
og det er Tid for ham at kæmpe.** 

Vagn. 
Men hvem kan det vel have været? 

Palnatoke. 
Hvem uden ham, den hoje Drot, 
der styrer Ofringer og Altre, 
og ham, som løser hver en Mand, 
der tror paa Guderne, af Trængsel! 
Kun ringe, Frænde! er din Kløgt, 
da ej du kender Valhals Guder. 

Vagn. 
Men Valhals Guder! er de til? 

Palnatoke. 
Dig Bue Digre har opfostret, 
det kan man høre. Har du da 
ej hørt om dem, som bygged Midgaard ^ ? 



» Det var Aserne, som byggede „Midgaard**, den af Men- 
neskene beboede Jord. Den gamle Forestilling var, at Jorden 
laa midt i Verden, omgiven paa alle Sider af et stort Hav; 

Vagn. 
Jo, meget jeg om Aserne har hørt; 
men tænkte, at det var kun gamle 
besynderlige Sagn, som ej 
man skulde tro; og Bue Digre 
saa tit har sagt, at paa sig selv 
han troede kun. 

Palnatoke. 
Har han da aldrig 
dig sagt, han troede dog paa Tor? 

Vagn. 
Han sagde, at naar al den Styrke, 
som spredtes om paa viden Jord, 
var sanket i een tapper Kæmpe, 
da var han stærk som Styrkens Tor. 
Jeg ogsaa tror, at der er noget, 
hvorfra vor Styrke rinder ud, 
som Bækkene fra Kildevældet; 
men for sig selv jo maa hver Bæk 
henløbe, aldrig mer den kommer 
til Vældet; selv den maa se til 
at blive selv et Væld. Saaledes 
maa ogsaa Manden stræbe frem; 
og jeg har ment, at Styrken vokste, 
hver Gang han svang et ærligt Sværd, 
ret som med hans den dræbtes kunde 
sig sammenblande. Derfor og 
jeg altid efter Striden længes, 
for dog at ligne Styrkens Tor, 
om ej jeg vorde kan hans Lige. 

Palnatoke. 
Med Kløgt du ved at foje dine Ord; 



deraf Navnet „Midgaard** o: den Gaard eller Bolig som er i 
Midten. 

5* 

men tror du vel, at Bækken kunde løbe, 
hvis den fra Vældet ingen Næring fik? 

Vagn. 
Derfor den og til sidst maa stilles, 
og krybe sagte ned i Jord, — 
ret som naar vi bli'r lagt i Hojen. 

Palnatoke. 
Men ender sig dog i en Mose; 
og denne vaade Bavtasten 
maa vidne: den ej hel er svunden. 
Hvem har fortalt dig, at fordi 
den ikke mere løber over Jorden, 
den heller ikke under Jord 
henløber mod sit gamle Hjem? 
Vist Mimers Brønd fra Urdas Kilde 
er kommen langt, og længere 
end Bækkene fra deres Væld; 
og dog de vist vil atter mødes 
endnu en Gang, om ikke for, 
saa dog, naar Ragnaroke kommer. ^ 

Vagn. 
Ja, ældre er din Kløgt end min, 
og ®j J6g v^<^j hvad sig kan somme 



\ Ifølge den nordiske Gudelære havde Verdenstræet Yg- 
drasil tre Rødder; under den Rod, som stod over Hrimtur- 
sernes Bolig var Mimers (rettere: Mimes) Brønd, under den 
i Himlen var Urdes Kilde. Mimes Brønd var Billedet paa 
Kløgt og Mandevid, Urdes Kilde, hvis Vand holdt Ygdrasil 
frisk og gron, paa Renhed og Hellighed. — Digteren lader 
altsaa Palnatoke sige, under en billedlig Form, at Menneskets 
Forstand i Tidernes Løb er bleven besmittet, men at den 
dog engang skal vinde sin oprindelige Renhed tilbage, nemlig 
naar efter Ragnerok alt, hvad der havde en ædel og god 
Spire i sig, skulde opstaa i renset og fornyet Skikkelse. 
(„Ragnaroke" er en urigtig Form). 

at svare dig. Jeg maa vel tro, 
at Styrken, som fra Tor udrandt, 
med hans engang skal atter blandes. 
Men Guder, som sig blande ind 
i Livet, som for Spyd og Sværde 
kun bruge Smilet, lig en Kvinde, 
dem tror jeg ikke paa. 

Palnatoke. 

Du mener da, 
at Mennesker blev til, alene 
fordi de skulde være til, 
og ej* for deres Skyld, som lod dem blive; 
thi ellers maa de h6je Guder vel 
og styre Livet, saa det Maalet rækker. 
Du vil, at ikkun idel Mandighed 
skal sig i Guder aabenbare. 
Er Kvinden da ej til, ej bleven til? 
Er hendes Hjerte og de fine Lemmer 
vel dannet af det samme Malm 
som Sværd og Skjold? 

Vagn. 

Paa Kvinden aldrig 
jeg just har tænkt; men tror du da, 
at hun blev til paa anden Maade 
end Manden? 

Palnatoke. 
Jeg just ikke tror, 
at hun blev til paa anden Maade, 
men vel, at anderledes blev 
hos hende alting sammenblandet. 
Jeg til det dobbelte i Livet 
dig ikkun vilde vise hen, 
saa at du skonned, i dets Udspring 
og maatte være Dobbelthed; 
og har du hørt de gamle Sagn 

om Gudedaad og Tidens dunkle Fødsel, 
du der vel og den samme fandt. ^ 

Vagn. 
Man sagde mig: at Odin, Ve og Vile^ 
har Menneskene skabt. 

Palnatoke. 

Ja, vel jeg ved, 
den blinde Tid har Guders Tal forøget, 
og ængstlig ledt om ny, som om 
de gamle nu var alt for svage, 
og som i fler man mere kunde se; 
fast intet Sagn og intet Kvad 
forplantes længer i sin Renhed. 
Men, ser du dette gamle Skjold? 
Det gik i Arv hos mine Fædre, 
og faste paa dets Hvælving staa 
usvigelige Runestave. 
Du kender Navnet; det er Vøluspaa^, 
og naar de underlige Tegn du næmmer, 
da skal du læse, og som jeg 
for hoje Guder dybt dig boje. 
Saa kvæder Vola om vort Ophav; 



* Ifølge den nordiske Gudelære opstod det fOrste Emne 
til Verden saaledes: Der var et stort tomt Rum, Ginnunge- 
gab; i den nordlige Side af det var der en Taage verden, i 
den sydlige en Ild verden; Gnister fra denne mødtes med 
Rimen og Taagen fra Nord, og deraf opstod en Jætte, Yme, 
fra hvem alle Jætter stamme; Aserne dræbte ham, og dan- 
nede af ham Verden. Saaledes møde vi den afgOrende 
Dobbelthed lige fra Begyndelsen. ^ En af de forskellige 
Gudetreheder, som nævnes i den nordiske Gudelære; ved 
Menneskets Skabelse nævnes i „V5lvens Spaadom": Odin, 
Høne og Loder. * det samme der S. 29 er omtalt som 

„Volas Kvad**. Det er en digterisk Frihed, naar Grundtvig 
lader noget af det være indristet med Runer paa et Skjold. 

Aserne tvende, 
Kraftig og Kærlig, 
ginge til Hjemmet; 
funde paa Landet 
mægtende lidet 
Askur og Embla; 
Aand de ej havde 
Skonhed og Mæle, 
Farve de mangled.^ 



Alt, hvad de mangled, gav dem Gudeparret, 

og du vel nu begriber lettelig, 

at alt maa være Dobbelthed i Livet. 

Vagn. 
Jeg halv forstaar dig; men mig tykkes, 
at ret som Guderne var to, 
saa bleve Mand og Kvinde tvende: 
den ene svag, den anden stærk; 
og Manden ene efter Styrke 
maa stunde; men du sagde jo, 
de havde eet og samme Udspring. 

Palnatoke. 
Det sagde jeg, og siger end. 
Men sig mig! mener du, at Træet 
er ypperst, naar om Vinters Tid 
det staar i mørke, kolde Styrke, 
hvad heller, naar det, klædt og gront, 
i al sin Kraft med Blomsten pranger? 



* En noget fri Gengivelse af to Vers i det nysnævnte 
Kvad. I det tales der om „tre kraftige og kserlige Aser" 
(Odin, Høne og Loder), som fandt „Ask (ikke: Askur) og 
Embla, lidet mægtende, skæbneløse", og skabte af dem den 
fOrste Mand og den fOrste Kvinde. Grundtvig g5r de 3 Guder 
til 2 og de to Tillægsord til Navneord, for derigennem at 
forklare Dobbeltheden i Menneskelivet: Mand og Kvinde, som 
Billeder paa Kraft og Kærlighed. 

Er Blommen vænest, naar dens Top 
nedluder, eller naar den løfter 
sit lille, fagre Hoved kæk? 

Vagn. 
Kmi liden maa min Kløgt dig tykkes, 
hvis du kan tvivle om mit Svar. 

Palnatoke. 
Kan du da tvivle om, at Manden 
er ypperst, naar sig Kraften blander 
med Mildhed; og at Kvinden da 
er fagrest, naar hun stundom glemmer 
sin Svaghed, klæder sig i Staal 
og holder Skjoldet for sin Bejler? 
Kan du nu se, at Frej, som Tor, 
at Vaner maa, som Aser, dyrkes? 

Dog, ej om Guder og om Askurs Æt 
jeg nu dig mægter alt at sige; 
men har du Lyst, da skal vi tit, 
naar Skjoldet hænger under Loft, 
samtale om det underlige 
i Livet og dets Fødsel. 

Vagn. 

Aldrig har 
jeg saadan Tale hørt; og ofte 
om Vinters Tid begærlig skal 
jeg lyde paa de gamle Frasagn, 
og paa den Kløgt, hvormed du dem udlægger; 
thi noget rorer sig i mig, 
det er, som Ojet sig oplukked; 
forhen jeg styrted vild i Kamp, 
men snart jeg venter nu at skue, 
hvorfor jeg kæmper. 

Palnatoke. 

Ja, det skal 
du klarlig skue. — Derfor, Odin! 
det var, du frelste mig fra Død: 
at Asers Magt jeg skulde styrke! 
Sig Jætter sanke trindt din Stol, 
og det er Tid for dig at kæmpe. 
Ja det er Tid. Med Sværd og Tunge, 
til Sværdet brister i min Haand, 
og Tungen lammes, skal jeg kæmpe. 

Vagn. 
Og Harald Blaatand være skal 
den forste Nidding, som du fælder. 

Palnatoke. 
Jeg svor ham Døden, svor med den 
at hævne mig og mine Frænder; 
men jeg er nu ej længere min egen, 
jeg er kun Gudernes, og ene dem 
jeg hævne vil paa Lejrekongen. 

Jeg drog til Danmark med den Hug 
at ville vorde Danmarks Høvding; 
ej tækkedes det hoje Aser; thi 
jeg ellers ej skibbruden, ene, 
var kastet op paa Sælands Kyst; 
en Skjoldung kun maa Kongestolen klæde, 
og Svend kan ikke være død. 
Jeg derfor brat vil give mig i Hav, 
at søge ham; og da, Kong Harald! — 

En Jomsviking. 
En Vikingssnække stævner hid. 

Palnatoke. 
Ved du da ej, hvem Snækken raader? 

Jomsvikingen. 
Han nævner sig Svend Æsus6n^. 

Palnatoke. 
Saa lad ham løbe ind i Havnen, 
og før ham til mig fluks! 

(til Vagn) 

Gak, Frænde! jeg vil være ene 
med Svend. 

Saa er din Time nu 
da kommen, Harald! Saare længe 
du bejled til din Undergang, 
og du er bleven graa som Nidding. 
1 Guder! vilde Svend kun nu 
med Stadighed og Renhed eder dyrke! 
da skulde Danmark til sin gamle Pris 
sig atter løfte, Folket atter knæle 
i Lund med klar og hellig Sans. 
Men ak! jeg frygter, Haralds Vaklen 
genfødtes i hans Son; og Svend 
er Æsas Son: det var kun sjælden, 
en ædel Konge sprang af Trælleæt. 

Svend. 
Her, Fosterfader! ser du mig 
landflygtig, ringe og elendig; 
een Snække er mit alt, med den jeg hid 
er kommen, for hos dig at raadne. 

Palnatoke. 
Saa taler Lejrekongens Son! 



* Ifølge Islændernes Beretning var Svend Tveskæg en 
uægte S6n af Harald Blaatand og en fattig Bondes Datter, 
Æsa, sædvanlig kaldet S6m-Æsa paa Grund af hendes Fær- 
dighed i Syning. „Æsu" er den gamle Ejeform Ental af 

,Æsa\ 

Svend. 
Saa taler Trællekvindens S6n, 
forskudt af Fader og af Lykke. 

Palnatoke. 
Hvad Manden vil, kan Mænd og Guder 
forhindre, standse, det er sandt; 
men Manden ej kan holde op at ville. 

Svend. 
Naar forst du har min Trængsels Saga hørt, 
da maa du domme. 

Hist ved Helgenæs^ 
jeg løftede mod Harald Sværdet; 
men Sværdet sloges af min Haand, 
jeg maatte fly. Jeg kom til Olaf^ 
i Venden; han var mørk og kold, 
og bød mig bukke for min Fader, 
i Steden for at trodse ham. 
Jeg kom til England: som en Spejder 
jeg grebes der, og med Foragt 
man netop Livet til mig slængte. 
Forvildet vankede jeg om, 
som Trællen, der løb fra sin Herre; 
imellem Skotlands Bjærge forst 
jeg standsed, og der fandt jeg Medynk.® 

Palnatoke. 
O! det er haardt, at Danmarks Kongeson 
hos Odins og hos Danmarks Fjender 
skal søge Hjælp og fmde Medynk! 



' i Jylland ; andre Beretninger henlægge Kampen til Ise- 
fjorden eller Bornholm. * Olaf Trygvesen, der ifølge gamle 
Sagn skal have flakket meget om, inden han blev Norges 
Konge, og ogsaa en Tid have opholdt sig i Venden. • Disse 
Begivenheder henlægges ellers til Tiden efter Svends Tron- 

Det skulde undre mig, om ej 
man krævede, som Lon for Ynken, 
du skulde blive Kristen, Svend! 

Svend. 
Jeg hørte, hvordan Barder kvad 
om Fingals Sejer over Odin ; * 
jeg tænkte paa min Faders Sejer, 
og Troen sank paa Asers Magt. 
Jeg hørte Klerke love Krist 
og sjunge om, hvordan han hjælper 
enhver af Nød, som tjener ham; 
og Skottekongen bød mig Skibe 
og Mænd til Strid mod Danmarks Drot, 
naar kun jeg vilde Kristen vorde. 
Primsigne^ lod jeg. mig, og med en Flok 
af Snækker jeg fra Skotland styred. 

Palnatoke. 
Du troede mer den blinde Ossian *, 
end vore Skjalde med det klare Oje; 
du mente, Skottekongens Mænd 
og Skibe kunde Odin trodse, 
som Fingal. Hvor er Flokken nu? 

Svend. 
I trende Dage rased Nordenvinden, 
og kun det ene Skib jeg har igen. 



* Skotland var den Gang — som det til Dels er endnu 
— beboet af den keltiske Race, der kaldte sine Skjalde Bar- 
der. Fingal er i gamle Bardesange Navnet paa en berdmt 
keltisk Konge. Han skal have gjort Krigstog til Skandinavien. 
* Nordiske Hedninger, der følte sig tiltalte af Kristendommen, 
men dog ikke vilde lade sig døbe, lod siff ofte primsigne o: 
de afsvor de gamle Guder og bleve mærkede med Korsets 
Tegn, som et rørberedende Skridt til at træde over til Kristen- 
dommen. ' nævnes som en berdmt keltisk Barde i Old- 
tiden, SOn af den nysnævnte Fingal. Han skal have været 
blind ligesom den græske Oldtids bekendte Digter Homer. 

Palnatoke. 
I Nordenvinden mæled Nordens Guder, 
og dine Kristne søgte Havets Bund, 
fordi de ikke kunde taale 
at høre paa det stærke Maal. 
Det var jo, hvad du maatte vente. 

Svend. 
Saa tror du da, det var en Straf 
fra Aserne? Ej kan jeg nægte, 
at Stormen tyktes mig saa haard 
og hul, som vrede Guders Mæle. 

Palnatoke. 
Og dog endnu du trodser Asers Magt? 

Svend. 
Ja, kan det hjælpe, atter dem at dyrke? 

Palnatoke. 
Mon det kan hjælpe, at du tror, 
den Sol er til, som pryder Himlen? 

Svend. 
Hvad der er til, maa jeg jo tro, er til. 

Palnatoke. 
Er Aserne da ikke til? 
Men om du nægted nu, at Solen 
var til, og sagde, at det var 
en anden Ting, som lyste og som varmed, — 
var det ej Ret, om Solen skjulte sig 
for dig, saa at du kunde faa at vide, 
hvordan det var, i Fald den ikke var, 
hvordan det andet kunde lyse? 
Og turde du da vente Dag, 
for du dig b5jede i Natten 

med Anger og bekendte lydt, 
at ingen Straale er som Solens? 

Svend. 
Vel tykkes mig, at du har Ret; 
men, naar igen jeg Aser dyrker, 
da vredes vist de Kristnes Gud; 
og han er haard, naar han vil strafife. 

Palnatoke. 
O, skam dig, Svend! jeg fostred dig, 
og tænkte ej, din Moders Hjerte 
var krøbet ind i dig. At Haralds Blod 
var blandet tykt med Jætteedder, 
det vidste jeg, men tænkte dog, 
at Skjoidungblodet kunde renses. 
Du ræddes for de Kristnes Gud, 
fordi du tror, at han har Styrke! 
Men har da Aser ingen? Mener du, 
at Ymers Pande ej var haard at bryde? 

O, rejs dig, Svend! og bliv en Mand! 
og tro paa Guderne! da mine Snækker 
skal bære dig til Danmarks Kyst, 
og dette Skjold skal værge dig i Kampen, 
og denne gamle, dog ej svage Haand 
skal løfte dig paa Kongestolen. 

Svend. 
Ja, Toke! ja, jeg skammer mig, 
af Mod og Anger Kinden blusser. 
Med Hug og Mund jeg hylder Asers Magt, 
og i dit Fjed jeg djærvt for dem skal kæmpe: 
for dem, for dig og for mig selv, 
og vorde Skjoldungnavnet værdig. 

Palnatoke. 
Nu kender jeg min Fosterson igen. 

Naar det kun ej er Spaanens falske Lue, 
som blusser vel i Luft en foje Stund, 
men uden Næring brat igen udslukkes! 



Ijerde Samtale. 



(Haralds Skibe laa udi LimQord; selv var han stegen paa 
Land med Fjølner, og som de ginge langs Bredden, sam- 
talede de.) 

Fjølner. 
Ej maa du vredes, Herre Konge! 
fordi jeg sporger dig saa frit: 
hvad vil du med de mange Snækker? 

Harald. 
Hvad jeg vil? Nej, du skulde sporge, 
hvad Stormen vil, at jeg skal gore 
her, hvor jeg aldrig gider kommet, 
ret fra den Stund, du husker nok, 
den Juleaften. ^ 

Fjølner. 
Ikke saa jeg mente; 
men, hvi du nu i Alderdom 
vil give dig paa Vikingstoge: 



* Harald blev misundelig paa sin ældre Broder Knud 
Daneast, fordi han syntes, at deres Fader, Gorm hin Gamle, 
foretrak ham; derfor overfaldt, ifølge Islændernes Beretning, 
Harald sin Broder en Juleaften ved LimQorden,' og i den 
Kamp faldt Knud. 

hvi ej du tøver hjemme nu 

i Ro, — derom jeg vilde sporge. 

Harald. 
Og du jo svaret har dig selv. 
Du vil, at jeg skal tøve hjemme 
i Ro. ~ Ja, naar jeg havde Ro. 

Fjølner. 
Nu er jo Palnatoke tæmmet, 
og Svend er sikkert ogsaa død. 

Harald. 
Maaske. Det var vel og det bedste. 
Men har du glemt det gamle Sagn 
om Randver, der han skulde hænges : 
hvordan han plukkede en Høg 
og sendte Høgen til sin Fader, 
og Jormunrek paa Høgen saa saa længe, 
til han forstod med tung og bitter Sorg, 
at han var sonneløs. ^ Mig ogsaa tykkes, 
det er hel underligt at dø 
og ingen S6n at efterlade. 

Fødtes end Sonnen 
sildig, dog bedre 
er det, end ingen 
Arving at eje. 
Sjælden staa tætte 
Bavtastene^, 



* Randver, en S6n af den gamle Konge Jormunrek, 
skulde bejle for sin Fader til Svanhilde, en Datter af den 
berOmte Sigurd Faafnesbane. Det blev sagt til Jormunrek, 
at Randver selv tænkte paa at beholde Svanhilde; saa be- 
falede han, at SOnnen skulde hænges. Da denne stod under 
Galgen, tog han sin Høg, plukkede Fjerene af den, og bad 
om, at den maatte blive sendt til hans Fader. * Minde- 

stene over afdøde. Ordets oprindelige Betydning er vist 
„tilhugne Sten**. 

rejse ej S6nner 
dem efter Fædre.* 

Er saa ej sagt i Havamaal? 

Fjølner. 
Hvorledes er det med dig? Herre Konge! 
Saaledes talte du jo aldrig f6r. 
Jeg tror, at du har Sot. 

Harald. 

Ja, Helsot*. 
Jeg og har levet mange, mange Aar. 
Hvor længe er det nu vel siden 
den Juleaften? 

Fjølner. 
Ogsaa jeg 
er siden den Tid vorden gammel. 
Men, gaa vi ikke alt for langt 
fra Skibene? Du kunde trættes. 

Harald. 
Ja, jeg er allerede træt 
af denne Gang, som af den anden. 
Hist er en Sten, en mægtig Sten; 
der kan vi sætte os og hvile 
og tale om den forbigangne Tid. 

Fjølner. 
Nej, Konge! Sædet er for haardt 
til dine gamle, møde^ Lemmer; 



^ Et Vers af Håvamål (o: Den hdjes [Odins] Taler), et 
Kvad der findes i ,Den ældre Edda** (ifr. S. 28 Anm.3); det 
indeholder en Samling Lærdomme og Forskrifter vedrSrende 
Religionen, Sædelæren m. m. * En Sygdom der fører til 

Døden. ' en unOjagtig Form for „mødige". 

Harald Blaatand og Palnatoke. 6 

vi snart kan naa igen dit Skib, 
der kan du dig langt bedre hvile. 

Harald. 
Vist ikke, Fjølnerl Hvilken Sten! 
Hvad om vi kunde faa en saadan 
paa vore Hdje! Vil du tro, 
den kunde skygge over bægge; 
og naar de lange Tider led, 
man skulde dog i Danmark mindes, 
hvem der fik slig en Bavtasten. 

Fjølner. 
Din Tale er hel underlig, min Konge! 
Hist er en anden Sten, og den 
er ej saa boj, saa ubekvem til Sæde. 

Harald. 
Jeg tror, du ræddes for den Sten; 
kan du nu ikke klavre længer? 
End kan jeg mindes, da du sprang 
med mig fra Skib til Skib i Fjorden, 
og saa fra Skib paa Land. Kom nul 
saa vil vi se, hvem af os bægge 
der forst kan klavre op. 

Fjølner. 

Nej, nej! 
jeg kan ej klavre, du og næppe. 
Kom med til denne lille Sten! 
der kan vi sidde ret i Mag. 

Harald. 
Du glemmer nok, at jeg er Konge, 
og hvad jeg vil, det vil jeg; kom! 
og du skal se, at jeg kan klavre. 
Kan du ej vinde op, saa tøv 
kun nedenfor! du est jo ogsaa 
af Trælleæt. 

(Lcn^e varede det, og stor var Mdjen, fdr Harald mægtede at komme op 
paa Stenen. Der sad han tiende en Stund og skuede trindt sig.) 

Besynderligt! 
Var det ej hist ved hine Træer, 
at Knud sprang op? Og denne Sten! 
Hvad! Hu! hvor blev du? Fjølner! kom dog 
og se! Er Mosset ikke rødt 
paa denne Side? 

Fjølner. 
Nej, mig tykkes, 
at det er gult, en Smule brunt. 

Harald. 
En Smule! Ja, han havde ogsaa 
alt den Gang mistet meget Blod; 
det var jo kun de sidste Draaber, 
som dryppede paa denne Sten; 
og det var allerede meget, 
at Mosset blev en Smule brunt; 
men det g6r sagtens Broderblodet. 

Brødre skulle 
Slægtskab bryde, 
hinanden dræbe. 
Frænder svige, 
næste Frænder. 
Sværdtid, Skjoldtid, 
Vindtid, Ulvtid, 
for Ragnaroke!^ 

Kan du ej mindes, Fjølner! disse Ord? 
Saa mælte Knud i Dødens Vaande. 
Det var mig tit, som nogen raabte 



^ Et Vers af „V6lvens Spaadom** om de haarde Tider, 
der skulle gaa forud for Verdens Undergang. 



dbyGoogk 



84 Harald Blaatand og Palnatoke. 

dem i mit Øre; aldrig dog 

saa hojt, saa frygtelig de løde, 

som nu i denne fæle Stund. — 

Er det vel Stormen, som i Skoven hviner, 

hvad heller mæler denne Sten? 

Fjølner. 
Du sagde nys, jeg var af Trælleæt; 
du ser dog ej, at mine Lemmer ryste. 
Men vel det undrer mig, at du, 
en Kristen, gruer ved at tænke 
paa hedensk Kvad: paa noget, som 
en Hedning kvad, for dig at skrække. 
Hvad har du gjort? Det samme jo, 
som dine gamle, priste Frænder, 
som Regner Lodbrog selv: en Mø 
du saa, som du fik Lyst at eje; 
og Ormen, som sig trindt om Bui-et vandt, 
ham stak du, og gik ind og favned Møen^. 
Fordi den Mø ej Tora hed, men Danmark, 
fordi den Orm hed Knud, hvad skader det? 

Harald. 
Men Regner, han, som Ormen stak, 
han blev og stungen død af Orme*; 
det har du glemt. 

Fjølner. 
Ja, det er vist, 
at jeg har meget glemt, som du end mindes; 
og aldrig har jeg hørt endog en Hedning 
at tyde saa paa sig de gamle Eventyr. 



' En Jarl Herrød i Gøtland (i Sverige) havde en Dattei 
Tora; rundt om hendes Jomfrubur laa der en vældig Lini 
orm (Drage), og Herrød havde gjort det Løfte, at kun de« 
skulde ægte Datteren, som kunde dræbe Lindormen. DeniM 
Bedrift blev, ifølge nordiske Sagn, udført af Regner Lodbrpgj 
» Jfr. S. 26, Anm. 2. 

Hvad vilde vel din fromme Moder sige, 
hvis hun dig hørte kvæde gammelt Digt 
med samme Fynd, som Klerke synge Tider ^? 

Harald. 
Min Moder! Ja, jeg skylder hende meget. 

(Kongen hensank i dyb Grublen; men ikke ejede Sjalen Styrke til at over- 
vinde de forstyrrende Tanker, og maatte derfor tjene dem.) 

Nu lystig, Fjølner! spring til Skibs! 
og hent mig alle mine Mænd 
ined Tove og med Løftestænger! 
og jag saa nogle ud i Landet trindt, 
og lad dem drive mine Bønder hid, 
med Stænger og med Reb og Øksne! 
thi her er Arbejd for dem alle. 
Nu er jeg een Gang bleven glad igen. 

Fjølner. 
Min Konge! 

Harald. 
Ja, din Konge er jeg; 
men derfor skal du ogsaa løbe, 
alt hvad du kan; thi du kan tro, 
at her er ingen Tid at spilde. 
De døde er just ej at spøge med, 
og hvad man lover dem, det maa man holde. 
Nu! hvorfor nøler du! kun rask! 

Fjølner. 
Jeg ræddes for dig. Herre Konge! 
du ser saa vildt. 

Harald. 

Nej, hør til ham! 
fordi man stundom er lidt lystig. — 



^ De Bdnner, som i den katolske Kirke fremsiges til be- 
stemte „Tider** paa Dagen. 

Hvad havde jeg for alt, hvad jeg har gjort, 
hvad var der ved at være Konge, 
naar jeg, som du, var aldrig glad I 
Nu ingen Snak! men løb! 

Fjølner. 

Jeg maa 
vel gange, naar du saa befaler; 
men saa er du jo ene her. 

Harald. 

Jeg ene? Du kan aldrig huske, 

at jeg er Konge. Alle Tmg, 

det døde som det levende, maa snakke 

med mig, saa snart jeg ikkun vil. 

Nu skal du bare høre: 

hvorfor er du saa brun, du Mos? 

Har du vel Lyst at blive flyttet, 

du store Sten! til Jelling-Hoj? 

(Harald lagde øret til Stenen; men Fjølner gik.) 

Ja, rigtig! ja, det vidste jeg 
da nok: hvorfor du Lød har skiftet. 
Men vil du flyttes? nu, saa svar I 
jeg tror, at ogsaa du har Nykker 
og stoler paa, jeg ej er ung. 
Men jeg skal vise dig, at Konger 
bli'r aldrig gamle, aldrig svage, 
saa længe der er noget ungt; 
og om jeg saa dig overalt 
skal male med den samme Lød 
som dette Mos, saa skal du flyttes. 

(Ea nuBgtir Flok slebAd« paa d«B tuf« Sten, og til d«n nere Lvad var dan 
an hearaltet. Harald og FJ«Iner stode bag red Flokken.) 

Harald. 
Det gaar jo herlig, hopsal hopsasa! 
der kan du se, at det gaar an; 
men den er tung, det kan jeg mærke. 
Min Moder kommer til at vænne 
sig til et stakket Aandedræt; 
men hun gad ogsaa gerne sukke, 
imens hun leved, og hun alt 
vel nu er vant til lidt at knuges. 

CFrem gik Odinkar. Med Undren saa han Folkets Fard, og med Skræk herte 
han Kongens Tale.) 

Odinkar. 
Dig hjælpe Krist af Nød I min Konge! 

Harald. 
O! jeg har ingen Nød. Se der! 
jeg har den Hjælp, som j^ behøver. 
Hvem er du ellers? Jeg er Harald, 
de Danskes Konge, som du ser. 

Odinkar. 
Jeg er kun Kristi ringe * Tjener, 
men bytted ej med dig; jeg har, 
hvad du maa savne: Ro i Sind. 

Fjølner. 
Hold Mund, du dumme Klerk! 

Harald. 
O, lad ham snakke! det er L5jer 
at se, hvordan han skaber sig. 

Din Stakkel! er det længe siden, 
saa rent du tabte din Forstand? 
Du har den allerværste Galskab: 
du tænker, du kan finde Ro. 

Se paa den store Sten der henne! 
den mente og, den vilde staa i Ro; 
men ser du nu, hvordan jég triller 
den som et Hjul! 

O d i n k a r. 
Jeg ser det; men 
det Hjul har Mandeben til Aksel, 
og bliver smurt med Mandesved 
og Mandeblod; det maa vel trille. 

Harald. 
Ja, deri har du Ret: det hjælper, 
at den blev smurt med Mandeblod. 
Men derfor skal den ogsaa trille; 
thi alt, hvad der er smurt med Blod, 
maa aldrig stilles, aldrig stedes. 
Det kan du ogsaa se paa mig: 
jeg er nu gammel, grumme gammel; 
men jeg kan aldrig have Ro. 

Odinkar 

(sagte). 

O Gud! saa mærkede du Kain, 

saa dreves om den forste Brodermorder. 

(Wjt) 

Men sig mig. Konge! hvor skal Stenen hen? 

Harald. 
Det skal jeg saamæod sige dig: 
du ved, min Moder hun hed Tyra, 
min Broder hed Knud Daneast; 
thi Danske godt ham kunde lide. 
Min Moder holdt dog mest af mig; 
thi naar hun sang, saa sad jeg stille 
og lærte noget udenad 
af det, hun s^-ng; og naar hun spurgte, 
om ligesaa jeg vilde sjunge 

og være Kristen, dersom jeg blev Konge, 

saa svared jeg bestandig: ja; 

fordi mig tyktes, det var herligt 

at være Konge, — - som det ogsaa er. 

Jeg hørte tit, hvordan min Moder sukked, 
naar nogen nævned Knud, og tit 
hun sagde til mig: hvis han lever, 
saa bliv du aldrig Konge, han, 
den Hedning, bliver det. Da tænkte 
jeg mange Gange paa, om og 
det just var sagt, han skulde leve; 
en Klerk fortalte mig, det var 
en hellig Idræt, ham at dræbe; 
jeg dræbte ham; min Fader Gorm, 
han døde fluks af Sorg og Harme; 
saa blev jeg Konge. 

Odinkar. 

Dyrt var Købet. 

Harald. 
Hvordan? Var det saa dyrt? Du er 
jo ogsaa Kristen, og min Popo 
har sagt, at Kristendommens Urt 
des bedre gror, jo mere Hedningblod 
den gødes med. Og Knud var Hedning 
og kom til Helved. Men til Himmerig 
skal jeg, fordi jeg fik ham fældet. 

Men, ved du hvad? Det er dog tit, 
jeg tror, at baade du og Popo 
og Tyra loj og narrede mig kun. 
Mig tykkes da, at jeg er Høder, 
som myrdede sin Broder Balder, 
den elskede, — og, Fjølner! du, 
du er da Loke: du mig raadte 
at overfalde Kxrnå om Natten 
med mange flere Folk. Naar mig 
man smider i det sorte Helhejm, 

saa skal du bindes her paa Stenen 
med Palnatokes Tarme ^ ~ Stenen? ja, 
den triller herlig, hopsa! hopsasa! 

Odinkar 

(••fte). 

O, ve det arme Mandebryst, 
hvori med Himlen Helved strides! 
men dobbelt ve det Helvedbryst, 
hvor Satan uden Strid regerer! 

Harald. 
Men ser du nu: den Sten skal staa 
paa Tyras Grav; thi j^ vil glæde 
min Moder med en værdig Bavtasten. 
Den har kun een, een lille Rune, 
men den er ristet med mit Sværd, 
som dyppedes i Hedningblodet. — 
Naar Gorm kun ikke bliver vred! 

Men, det er sandt, — o, det var herligt! 
da Knud han skulde til at åø, 
da sagde han, jeg skulde myrdes 
paa hgedan en Sten. Ifald 
jeg nu blev myrdet af en Hedning, 
saa kunde Gorm jo faa en Sten, 
som ogsaa var ham kær. Ej sandt? 
det kunde jo gaa lige op. 

Nej, vil du se, der sprang jo Rebet, 
og hele Flokken drat omkuld! 
Den vil nok ikke trille længer. 

(Dybt beras^t gik O din kar bort, og mælte, som han gik:> 



* Det var Loke, som gav den blinde Hød (Høder) det 
skæbnesvangre Spyd Misteltenen, og viste ham i hvorledes 
han skulde sigte for at træffe Balder. Til Straf herfor bandt 
Aserne ham med hans Broder Narves Tarme over tre Stene. 
— Palnatoke var, som tidligere bemærket, en Brodersen af 
Fjølner. 

O, ve de arme, som opsluges maa 
af dybe Kløft imellem Krist og Odin! 

(En punmel Mand kom haatelig |:angende og søjpte lige paa KoQgen.) 

Harald. 
Du gamle Graaskæg! har du set 
et storre Hjul end det at trille? 

Den gamle. 
Hvad kan ej trille, naar der kun 
er nok om Værket! — Vil du sige 
mig, Konge! hvad dig tykkes storst: 
den store Sten, hvad heller Landet, 
den væltes paa? Thi jeg har set, 
at hele Dannemark kan trille. 

Harald. 
Du er da ogsaa gal. I Dag 
har alle, tror jeg, tabt Forstanden. 

Den gamle. 
Hvis du har og Forstanden tabt, 
da har i Dag du meget mistet; 
thi aarle, ret som Sol gik op, 
paa Viborg Ting du Danmark misted: 
din Son er kommen her i Fjord 
med Palnatoke. 

Harald. 

Hvad? med Palnatoke? 
Har Svend da rigtig sanket op 
de døde Ben og sat dem sammen? 
Dog, det er sandt, din Stakkel! du er gal. 

Fjølner. 
Det er dog vel kun Logn, du gamle! 
at Palnatoke skulde leve end? 

Den gamle. 
Du kan jo faa det selv at se; thi længe 
det varer ej, for han er her; 
og der var mange Mænd paa Tinget, 
som vilde med herhen, at se, 
om I nu og var hlevet færdig 
med jeres Sten. De mente, at, 
da nu saa meget skulde flyttes, 
saa var det bedst at flytte alt. 

(Harald y endte aigt i Tanke, at Odinkar stod der ead, og mælte:) 

Den Sten kan vist ej heller trille, 
undtagen den bliV smurt med Blod. 

(Hurtig sankedes Flokken og slog en Kreds om Kongen og Fjelner; men å\ 
gamle gik hastelig ind i Skoren.) 

Fjølner. 
1 tapre Jotlands Mænd! Jer Konge . . . 

Harald. 
Hold Mund! Jeg kan jo snakke selv. — 
I ved, jeg har en SSn; jeg avled 
ham just engang, da jeg var gal; 
og derfor er han vred, og kommer 
her, for at slaa mig selv ihjel. 
Nu er jeg klog, og har i Sinde, 
den Ting skal g5res om igen: 
han er kun vred, fordi han lever, 
derfor vil jeg ham slaa ihjel; 
saa tænker jeg, han bli'r fornøjet. 

Jeg ser, den Sten vil ikke bort 
fra Fjorden; en tre, fire Stykker 
af jer kan nu gaa hen igen, 
og bære den paa jeres Skuldre 
til Fjorden; og saa snart som Svend 
da kommer, skal I straks den smide 
i Panden paa ham. 1 kan tro, 
at han vil føle, hvor den rammer; 

saa dumper han med den til Bunds, 
og I skal se, hvor det vil boble. 

Nul skynd jer I hvorfor nøle I? 
I mene, det er Synd for Stenen: 
den kan vi trække op igen. 
Nu! vil I ikke? ja, saa kan jeg selv. 

Fjølner. 
Der ganger Harald, eders gamle Konge, 
hans Fødder vakle, skaldet er hans Isse. 
Da I opvokste, graanede hans Haar; 
men Himlen gav ham dette lange Liv, 
paa det at eders Sonner skulde skue 
i ham hans Moder, Tyra Danebod: 
hun, som bespiste eders Oldefædre, 
og redded dem fra Sultens tunge t)ød, 
som Heder rydded, og som Landet bygged, 
som rejste Danevirke op med Kraft 
til Jotlands Værn, som ikke end i Døden 
fra eder og fra Jotland vilde skilles. 

Kong Harald kaldte jer; end for sin Død 

paa Tyras Hoj en Sten han vilde rejse, 

som gennem Aldre kunde vidne om, 

hvor elsket Tyra var, hvad Jotland mægted. 

I knurred over store, tunge Værk, 

og ej det undred mig: I aldrig Tyra 

har set; I saa ej, hvad hun led 

for eders gamle Oldefædres Skyld. 

Men, medens Harald ægger jer til Vrede, 

fordi han er en alt for kærlig Son, 

da kommer Svend, hans egen Son, med Vaaben 

og med en Vikingsflok, at dræbe ham 

og hærge Landet, som hans Sæd mon være. 

Der Harald spurgte denne onde Færd, 

af Sorg, I hørte det, sit Vid han tabte. 

Jeg fulgte ham i trende Snese Aar, 
min gamle Fod mig knap vil bære længer, 
og Haanden ryster; men endnu en Gang 
til Hævn for Harald skal jeg Sværdet løfte. 
Vil I gaa med til Strid for Tyras Sfin? 
Hvad heller vil I Oldingen fors^^e, 
og hylde Æsas, Trællekvindens Son? 

Flokken 

(med Balder og Gny). 

Til Strid, til Hævn for Tyras Son! 



(Merk var Natten. Harald og Fjølner ginge frem med en Flok Hirdmønd og 
vare komne i Lunden, nær som hin store Sten laa omvæltet.) 

Harald. 
Hvor er vi? Er her ingen Stub 
og ingen Sten, hvor jeg kan hvile? 

Fjølner. 
Men, Herre Konge! hvorfor vilde du 
ej blive paa dit Skib og hvile? 

Harald. 
Jeg kunde ej: det stærke Vaabengny 
blev ved at dundre for mit Øre. 
Jeg ved ej selv, hvordan det er: 
mig tykkes, jeg var glad i Morges; 
nu er jeg saa bedrøvet og beklemt. 

Fjølner. 
Det maa du ikke være, Herre Konge! 
alt kan jo blive godt endnu. 
Vi sejrede, og Svend kan ikke flygte, 
i Morgen er han i din Vold. 

Harald. 
Og er det derfor godt? Ham kan jeg dræbe, 
men ikke Angsten i mig selv. 

Nogle af Flokken. 
Her er en Sten. 

Harald. 

O, lad mig komme 
derhen! — Saa! det var godt. — Men, hu! 
hvor det er mørkt og sort og skummelt! 
Kan I ej tænde os et Baal, 
som dog kan lyse lidt i Natten? 

{Qd blev crjort, og hnrtlf blai8«de de tfizre Grene. Hirdmændene lejrede si|: 

trindt Baalet; men Fjelner stod merk, gmblende ved Kongen« Side og lanede 

sig mod Stenen.) 

Hvad skal jeg g6re? Fjølner! skal jeg ej 
i Morgen mig med Svend forlige? 
Jeg dør dog snart, og kan ej længer selv 
regere. 

Fjølner. 
Skal da Palnatoke leve? 

Harald. 
Ja, Palnatoke! hvem kan dræbe ham, 
som kunde løbe ned ad Kullen 
og leve dog? Endnu har Odin Magt, 
da sine Venner han formaar at frelse. 
O, vidste du, hvor mat og syg jeg er! 
Paa Strid og Had jeg ikke mer kan tænke. 
I Hjertet faar jeg aldrig mere Ro; 
men uden for mig vilde jeg saa gerne 
dog have Fred; maaske jeg kunde da 
lidt mere rolig lægge mig i Hoj; 
thi du kan tro, min Tid er snarlig omme. 

Fjølner. 
Du skulde sove, det vil styrke dig; 
det andet skal nok jeg besorge. 

Harald. 
Ak nej! jeg har jo sovet længe nok, 
jeg vaagned forst ved Sværdelarmen ; 
men Sovnen har ej kvæget mig. 
Jeg laa og dromte om saa meget: 
om Knud og Gorm og Tyra. Nej, 
jeg vil ej sove mer. 01 kunde 
jeg have .tænkt mig denne Stund, 
jeg vilde aldrig været Konge. 



Et andet Sted i Skoven. 

(Palnatoke stod ene, lænende sig mod en gammel 1 

Saa skal da Jætter altid sejre! 

saa er da Asers Magt forbi paa Jord! 

Dog nej, det kan, det maa ej være. 

Og dog, — hvad bringer vel den Dag, 

som ruges ud i dette fæle Mørke? 

Ja, bragte den mig Heltedød! 

men Sværde vil mig ikke saare. 

Da Hildur ^ sveg os, trængte jeg 

mig ind i storste Mandevrimmel, 

men kunde hverken vinde eller dø. 

Og fanges jeg? Nej, for mit eget Sværd 

skal sende mig til Valhals Guder. 

Og hvorfor ikke nu i denne Stund, 

som er min egen? Hvi fremdrives 

jeg saa? Hvad kan vel findes her? 

(Dvilkaarlig fremgik Kæmpen og standsede pludse] 

Hvad blusser hist? er det et Baal? 
hvad aner mig! 

(Nærmere gik hi 



^ her brugt i Betydning af „Kampens Gudinde" (jfr. . 
Anm. 4.) 

Ja, det er Valhals Lynglimt. 
Hvem er vel det, som sidder der 
paa Stenen? er det ikke Harald? 
Det er, det er den feje Nidding, som 
i Dag jeg søgte, men ej kunde finde, 
fordi han fjæled sig. — Nu vel! 
saa dø da Niddingsdød, du Nidding! 

|Cd åxog haa Pilen og lagde den paa Buen; vel vilde han sigte i Halvmørket, 
tiii det tyktes ham, som denne Pil skulde skille Kzists og Odins Trætte.) 



Ved Stenen. 



Harald. 
Hvad er det gule vel, som skinner hist? 

Fjølner. 
Jeg intet ser; det er vel Luen, 
som kaster Skinnet paa et Træ. 

Harald. 
Men Luen skulde ikke skinne saa; 
der kunde komme en og se os her. 
Jeg er saa bange, slukker Ilden! 

(Pnen flSj og ramte hart onder Hjertet.) 

Harald. 
Jeg dør, — o, Kristus! Kristus eller Odin! 
o, hvilken Gud tor jeg vel dristig nævne? 
Ak, ingen, ingen! jeg maa dø alene. 



Harald Blaatand og Palnatoke. 

Femte Samtale. 



Viborg-Ting. 

Palnatoke. 
I mange Hundred Aar sig ej har sanket 
en saadan Mandeflok i Ring: 
fra Øresund og Blekings fjerne Kyster 
til Jotlands Grænseskel er ej 
en saa liden, ej et Syssel^, 
hvorfra jo her ses Mænd i Kreds. 
Men heller aldrig er i Danmark stævnet 
et saadant Ting, og aldrig drev 
saa stor en Nød de gamle Fædre 
til Stævne. Nys er død en Drot, 
hvis Hylding faa af os kan mindes. 
Dog, for er Konger døde, og med Ret 
vi for den døde os en ny udkaare. 
Men mer vi tabte i de sidste Tider; 
thi vore Fædres Guder tabte vi; "^ 
forst nu er Danmark høvdingløs at nævne. 
Vi kom her, for at kaare os en Konge, 
og for at kaare Guder. — Siger nu! 
hvorom skal der vel handles fSrst: 
om Kongen eller om de hoje Guder? 

Flokken 

(med Gny).. 

Om Guderne, om Guderne! 

Palnatoke. 

Velan! 
saa vælger da imellem Krist og Odin! 



» en af de stSrre Inddelinger af Landet; Ordet er end 
bevaret i Landskabsnavnet „Vendsyssel". 

imellem ham, som blev fra Arilds Tid 

i.Damnark dyrket, som gav Sejer 

til Fædrene, og efter stolte Liv 

paa Jord dem favnede i Valhal, ' 

og ham, hvis Dyrkere vi selv 

og vore Fædre have kækt betvunget 

ved Odins Hjælp, -- som bruge Kars for Sværd, 

og fare ned til Helas^ skumle BoUg, 

hvor giftig Taage hvert et Aandedræt 

forpester, og hvor evigt Mørke ruger! 

£j hægge kan I tjene; og kun Bom, 

ej Mænd, det egner saa at vakle. 

Thi vælger nu med velberaadet Hug 

imeUem Kraft og Svaghed, Krist og Odin! 

(Nofle tav; men flere vare de, som raabte:) 

Ej vil vi dyrke hviden Krist, 
men Odin, Tor og Frej og Odin. 

Palnatoke. 
Naar det er eders faste Vilje, naar 
I har besluttet, at de hoje Aser 
skal ene være eders Guder . . . 

Odinkar. 

Stands, 
du Hedning! og forfør ej Folket! 
og bind ej Munden paa de mange her, 
som døbtes, og som mærkedes med Korset! 
Frem, kristne Mænd! bekender eders Tro, 
og siger, hvem det er, som I vil dyrke! 

(Frem ^aadte en Flok og sagde efter, saa som Odinkar mælte:) 

Paa Kristus, paa hans Fader og 
den Helligaand vi tro, men ikke 
paa Odin eller nogen Afgud. 



Hels. 

Palnatoke. 
I Mænd, som holde ved den gamle Sæd, 
som sankes vil med eders djærve Fædre 
^ paa Odins Bænk i skjoldbelagte Sal, 
som vil hos Freja favne eders Møer, 
som tor i Ragnarokes haarde Strid 
for Aser kæmpe, staa mod onde Jætter — 
o, skynder eder hen i Guders Lund! 
o, dvæler ej hos denne vantro Skare! 
Hofgoder, I, som Odin ynder! frem! 
og følge hver, som vil i Valhal glædes! 

(Tavse randrede Goderne fort, hartad al Skaren fnl^e, og kun en liden Flok 
blev lios Odinkar.) 



Offerlimden. 



(H6jt løftede sig Altret i den aflange stensatte Krins^ og 
Folket udbredte sig paa Sletten.) 

Goderne. 
Smitted en vanhellig Fod 

hellige Kreds, 
hasteUg visne den Fod! 

Kredsen er ren. 

Stenene stande i Kreds, 
tre Gange tre Gange ni. 
Tre Gange drage vi rundt, 
rundt om den hellige Kreds. '^ 



* Man antog tidligere med Urette, at de gamle stensatte 
Begravelsessteder vare Offerpladser, og at de Sten, som dan- 
nede Gravkammeret, vare Altret. 

Hammerens Tegn^ 
vier og værger. 
Jætte og Trold! 
viger for Hammerens Tegn! 

Kraftens hellige Sten! 

længe du stod 

øde i Gudernes Lund, 

tavs og forladt. 

Atter vi knæle paa Sten 

trindt om din Fod; 

Odin har vundet i Nord, 

stor er din Pris. 

(Dtrpaa rejAtG Goderne sig og omginge Altret med Krad:) 

Avstri Og Vestri, 
Sudri og Nordri, 
Dværgene, bære 
Himlen paa Skuldre^; 
saa bære fire 
,. Stene mod fire 
Hjfirner den hoje, 
hellige Sten. 

Mægtige Guder! 

skuer til Jord/! 

Svsev over Lunden, 

venlige Njord! 

Noatuns Konge ^, 

Altrenes Drot! 

Sku du vor Idræt, • 

lyt til vort Kvad! 

(En Hest droges frem.) 



1 Billedet af Tors Hammer synes i Oldtiden at have 
været brugt som et helligt Mærke. — Paa Runestene har 
man fundet Udtryk som: „Tor vie disse Runer" eller „denne 
Ho}". 3: bei^kytte dem mod Ødelæggelse. * Ifølge den nor- 
diske Gudelseie blev Himmelhvælvingen baaren af 4 Dværge 
(een ved hvert HirnmelhjSrne) og med samme Navne som disse. 
^ Njords Bolig bed Noatun. 

Goderne. 
Solen og Maanen 
skinned paa Himlen, 
straalende Freja 
skinned i Sal; 
listige Jætter 
vilde dem røve, 
Hesten dem redded^; 
derfor er Hesten 
Aserne kær. 

Solen og Maanen 
skinne paa Himlen, 
straalende Freja 
skinner i Sal; 
Jorden oplyses, 
Hjertet opglødes, 
Hesten det voldte; 
derfor vi ofre 
Hesten til Aser 
her udi Lund. 

En Gode. 
Kniven jeg sliber, 
hvislende piber 
tørstige Sten. 

En anden. 
Piblende Vædske 



^ En Jætte tilbød engang Guderne at bygge dem en 
• stærk Borg; til L6n skulde han have Freja og Sol og Maane, 
men hvis der blot gik een Dag ud over den til Arbejdet be- 
stemte Tid, skulde han slet ingen L6n have. Arbejdet be- 
gyndte. Da truede Guderne Loke til at finde paa en Udvej 
for dem.» Han skabte sig saa om til en Hoppe og lokkede 
den Hest, Jætten benyttede, bort med sig. Derved blev 
denne ikke færdig med Arbejdet i rette Tid, og fik altsaa 
hverken Freja eller Sol og Maane. 

snarlig skal læske 
tørstige Sten. 

(Torden rullede i Skjen.) 

Goderne 

(til Folket). 

Avka-Tors* Vogn! 

Hører du hellige D6n? 

Valhals forsonede Guder 

nærme sig. Knæl ! 

Bed dem, med luende Andagt, 

blive os nær! 

Hket knælede, stsrkere mUefide narmede sig Tordenen, og et mæyti^ Lyn 
rammede Hesten.) 

Goderne 

(til Folket). 

' Skued du Straalen, 
hvor den sig hvirvled 
ned over Kredsen, 
sagtelig r6rte 
Alterets Kanter, 
hvor den med Raslen 
nedsank i Hestens 
viede Tinding? 

Hellige Guder! 
selv har I kaaret 
Offeret nu. 
Kniven er hvættet, 
brat vorder tvættet 
Alterets Sten. 

Det flyder, det flyder, 
i Bollen* sig gyder 



rettere: Age-Tor; saaledes kaldtes Tor, fordi han agede 
^ en Kærre. * Offerskaalen. 

det rygende Blod; 
mod Himlen det ryger, 
mod Gudernes Borg, 
og Tejnen^ bestryger 
den mossede Sten; 
graa var -dens Lød, 
nu er den rød. 
Saa staar i Kampen 
graa Væv af Stridsmænd, 
faste som Kamp^: 
graa stander Væven, 
rødmer i Kampen, 
skifter sin Lød®. 

(til Folket) 

Skuer du Odins 
hungrige Fugle? 
Hører du Ravnen 
skrige i Luft? 
Vel har behaget 
mægtige Aser 
selvkaarne Offer. 

Pris da de vældige 
Guder i Valhal! 
Drik deres Minne! 
Kæmp deres Strid! 



* den Kost eller Kvast, hvormed Goden stænkede bfifer- 
dyrets Blod paa Altret og den forsamlede Mængde. ^ et 

gammelt Ord = Kampesten. • Vore gamle Fædre fore- 

stillede sig stundom Kampen under Billedet af en Væv, i 
hvilken Mennesketarme vare Rendegarn, Mandehoveder Rende- 
garnsstene osv. — „Graa* skal hentyde til Klædningernes 
Farve. 

Kongsgaarden i Viborg. 

rt var silde , og halvdnikken sad Svend med sine Mænd 
om Bordet.) 

Svend. 
Hvor er min Fosterfader Toke? 
Han tidlig gik fra fulde Horn; 
han bliver gammel, kan jeg mærke, 
og elsker hojt sin Nattero. 
Men, Fjølner! gamle Skælm! hvorledes 
kan det vel være, du er her? 
Din Krop. er dog endnu lidt ældre. 

Fjølner. 
Ja, Konge! jeg har aldrig haft 
for Skik, paa egen Mag at tænke. 
En Tjener skal jo tjene; og kun slet 
det sommer sig for ham, sig selv at raade. 
Mit Oje mente, at det fik sit Lys, 
for vel at agte paa min Konges Oje, 
og prøved aldrig paa at lukke sig, 
saa længe det saa Kongens aabent. 
Saa tjente jeg i trende Snese Aar 
Kong Harald; saa jeg Svend vil tjene. 

Svend. 
Det kan jeg lide. gamle! saa jeg vil, 
at alle mine Mænd skal tænke. 

Fjølner. 
At alle skulle tjene dig saadan, 
som de din Fader Harald tjente? 
Om Palnatoke dig nu tjente saa 
som Harald, var du dermed tjent? 

Svend. 
Hvordan? Jeg er jo ikke Harald. 



litized by Google 

Sig mine Hirdmænd: de kan gaa! 
kom saa igen! 

(En Stoad sad Kongøn og yniblftde frem og tilbage, som Sæd er hos Takl« 
Katarer ; og paa det sidste rOde han høre si; selv , for at vide . hvad 1 
tenkte.) 

Hvor det dog løber 
mig rundt i Hovedet! Jeg ved 
ej, om det Mjøden er, som avler 
de sære Tanker i mit Sind. 
Men Toke har mig jo opfostret 
og gjort til Konge. Skam dig, Svend! 

Fjølner. 
Du sagde mig jo, Herre Konge! 
jeg skulde komme hid igen? 

Svend. . 
Jeg siger, at jeg ved ej, hvad jeg sagde; 
men hvad du sagde, var vist vel betænkt. 

Fjølner. 
Og skulde jeg da tale til min Konge, 
og ikke tænke fSrst? Hvad heller var 
det ret at tale, som jeg ikke tænkte? 
Det har jeg aldrig gjort, og g6r det da 
eiid mindre nu paa mine gamle Dage. 
Kan du ej Sandhed lide i din Gaard, 
saa jag mig bort! og jeg vil bede Toke ^ 
at give mig en Jordplet for min Arv, 
hvor jeg kan dø i Ro. 

Svend. 

Aa, Sludder, gamle! 
jeg mente kun, at hvad du sagde fdr 
om Palnatoke, var, fordi du vilde, 
jeg skulde hade ham, som du. 

Fjølner. 
Jeg hader ham, og hader ham med Rette; 

men hvad jeg sagde, sagde jeg, fordi 
jeg ikke under dig din Faders Afgang. 

Svend. 
Han har jo ikke Harald dræbt. 

Fjølner. , 
Just ikke han, men denne Pil det gjorde; 
og Haanden, som i Buestrængen trak, 
da Pilen floj og rammede din Fader, 
den har dog og lidt Del deri. 
Jeg kend^ Pilen paa dens gyldne Spidse: 
det er den samme, som min Broderson 
tog af sit Kogger til Kong Harald, 
da Æblet han af Aages Hoved skød. 

Svend. 
Men denne Pil dog ogsaa kunde have 
lidt Ærinde hos Harald. 

Fjølner. 

Derom vil 
vi ikke strides. Jeg var Haralds Ven 
og ældste Tjener. Jeg kun vilde, 
du skulde se, det var den samme Toke, 
som Pilen skød, og som i Dag 
gav sine Guder Skyld for Skuddet. 
Jeg ved nu ej, om do kan være tjent 
med Undersaatter, — dog, det Ord ej duer, — 
med Kæmper, som tor domme Kongen selv 
og straffe ham paa deres Guders Vegne. 
Tag dig i Agt! mer siger jeg dig ej. 

Svend. 
Du faar mig aldrig til at tænke, 
at Toke, som har fostret mig, 
hvem Folket vilde haft til Konge, 
men som mig skaffed Kongenavn, 

har ondt i Sinde. — Ved du noget, 
saa lad mig høre! — Hvorfor tier du? 

Fjølner. 
Fordi det dog jo nyttei: ej at tale. 
Forglem, at jeg har noget sagt, 
og tro kun Toke! Han forlader * 
dig sikkert ej; — undtagen hvis en Pil 
fra Guderne dig traf; da kunde 
han som en Asadyrker ej 
beklage dig, men maatte takke Odin. 

Svend. 
Hvordan? Hvad mener du med det? 

Fjølner. 
,Hvad Toke mente, da han svor: en Kristen 
ej mere skulde Ttlæde Kongestol. 
Om Sakslands Kejser nu dig nødte 
til Kristendom, — om selv du fandt, 
naar sære Jærtegn du beskued, 
at det var godt at tro paa Krist, 
og alt for tungt at staa imod 
saa stærk en Herre, — mon da Odin 
ej kunde faa det Indfald, ved en Pil 
fra Tokes Haand at n^de dig til Valhal? 

Svend. 
Men jeg vil ikke tro paa Krist. 

Fjølner. 
Jeg kun forstaar mig lidt paa Troen, 
og ved ej, hvilken der er bedst; 
men snart er halve Danmark kristnet. 
Hvad vil saa du? 

Svend. 

Saa faar vel jeg 
at følge Strommen. 

Fjølner. 

Og naar den du følger^ 
hvad gor saa Toke, mener du? 

Svend. 
Hvor ved vel jeg, hvad han vil gore! 
Din Tale gor mig hartad gal. 

Fjølner. 
Gid den dig gjorde klog, forsigtig! 
Du kender Jomsborgs Vikingsflok; 
du hørte, at i Dag paa Tinge 
mer end det halve Folk sig laved til 
at hylde Toke; — naar han vredes 
paa dig en Gang, hvad saa? 

Svend. 
Jeg ser, at Han kan vorde farlig; 
men skulde jeg vel derfor dræbe ham! 

Fjølner. 

Du skulde ligne ham: hel listig 

i Dag han Kongenavnet ej 

modtog, men vilde heller bie, 

til alt blev modent. Dræbe ham, 

sig just for dig ej sommer; men jeg mener, 

du gjorde vel, om du ham bød • 

til Arveøllet efter Harald; 

naar Pilen da gik rundt omkring, 

naar trodsig han ved Pilen kendtes, • 

naar ikkun Haralds Venner sad paa Bænk, 

da blev vel .Harald Blaatand hævnet. — 

Du havde ingen Skyld; men du 

sad fasj^re paa Kongestolen. 

Svend. 
Men var det ej en Niddingsid 
af mig, at lokke ham i Snaren? 



• 

Fjøllier. 
Saa lad ham være ]øs saa længe, 
til Pilen dig har Haglet fast! 

Svend. 
Nu vil jeg sove. Mjøden og din Tale 
har rent fortumlet mig; jeg ved 
ej mere nu, hvad jeg skal tænke. 

Fjølner. 
Jeg ønsker dig en rolig Sovn, 
dog ej saa rolig som Kong Haralds. 



TinghOjen uden for Viborg. 

(Det var ved Midjenat, der Palnatoke sad gladelig paa HSjen 
og skuede ud over Landet.) 

Palnatoke. 
O, hvilken Lyst at dvæle her 
imellem disse gamle Stene, 
som bare Fædrene, hver Gang 
«n Skjoldung kaaredes til Kongen! 
O, dobbelt Lyst at dvæle her 
i denne Nats det lyse Mørke! 
Se," hvor de Stjerner tindre. mildt, 
som hver af dem var Frejas Oje?! 

En Skikkelse fremskrider hist; 

naar færdes Mænd vel her saa s;ilde? 

Hvem er vel du, som vanker om 
i Natten, og min Ro forstyrrer? 

Odinkar. 
Jeg kommer, for at søg« dig; 
du ganger her omkring med Gammen 
i Mørket, fordi Mørket vandt; 
og om din. Gammen end jeg spildte, 
da var det ret; thi du i Dag 
har spildt min Sjæls den storste Glæde. 
O, Toke! Toke! du har kæmpet 
mod Lyset, mod den klare Sol. 

Paliiatoke. 
Du er den Klerk, som vilde her paa Tinge 
forføre Folket til at tro paa Krist. 
Ej er du en af Sakslands fule Munke, 
men dansk, og, som mig tykkes, djærv; 
hvor kunde du saa skammelig affalde 
fra Fædreguder og fra Fædresæd? 

Odinkar. 
Jeg er din Frænde, Odinkar; 
som du jeg Aserne har dyrket, 
men tjener nu en bedre Gud. 
O, Toke! hvorfor vil du ikke 
oplade Ojet? 

Palnatoke. 
Kom og sæt 
dig her paa Stenen! Vi vil tale 
om Gudernes den hellige Natur; 
thi, som mig tykkes, er du ingen Daare, 
og farer ej med usselt Gøgleri, 
som Popo og de andre Klerke. 
Jeg tror paa Aserne, fordi 
jeg tror, det saa er Ret; men kunde 
du vise mig, det ej var saa, 
da og min Tro jeg vilde skifte. 

Odinkar. 
Jeg ved det, Toke! du er ikke Hedning, * 

» som mange ere det, og ej "* 

du Lyset trodser blind i Mørke, ' ■ 

men kun i Mørket ser du Lys; 
du elsker kun de kolde Stjerner, 
og hader Solens varme Glans ^. ^ 



Palnatoke. 
Man vorder lad og dorsk i Heden, 
naar ej den blander sig med Kuld. "* 

Odinkar. 
Naar Solen blusser hver en Morgen 
i Østen frem, og Stjerner fly, 
hvad mener du vel, det betyder? 

Palnatoke. 
Med Natten kæmper Stjerners Lys, 
som Aserne med Jætter kæmpe. 
I Ragnaroke Aser skal 
med Jætter falde; endt er Nattestriden, 
og Solen straaler frem i Glans. 
Det aner jeg ved Morgengryet. 

Odinkar. ' 

Men, naar nu Jætter kund^ fældes 
for Ragnaroke, maatte da 
ej Aser og med dem forsvinde? 

Palnatoke. 
De maatte; men det kan ej ske, 
saa lidt som Døgn kan vorde idel Dag.* 



* Grundtvig sammenligner „de kolde Stjerner* , der lyse 
i Mørket, med Hedenskabet og „Solens varme Glans** med 
Kristendommen. ' o: Aser og Jætter ere Udtryk for de to store 

Odinkar. 
Kan Asernes og Norners Fader ^ 
ej avle en, som, mere tro 
end Odin, Jætterne vil fælde f 

Palnatoke. 
Er Guddomskraften to*? Kan Ymers Krop^ 
end staa, naar Ymers Æt* udslettes? 

Odinkar. 
Det er et Jærtegn, som vi ej 
begribe, men som selv forkyndes 
i vore gamle, dunkle Sagn: 
Naar Jord og alt paa Jorden græder, 
da stiger Baldur op &a Hel; 
men stiger han, da Ymers Legem 
fra Smitten renses, thi det græd. 

Palnatoke. 
Din Kløgt er storre, end jeg tænkte. 

Odinkar. 
Alfader sendte ned sin Son, 
og tonnen steg til Helas Bolig, 
der bandt han Jætters fæle Flok, 
men Baldur op han med sig førte; 
og denne S6n var hviden Krist. 

Palnatoke. 
Hel underligt er, hvad du sigeir. 
Men Aserne! hvor bleve de? 



Ma^er i Tilværelsen, det gode og det onde, Lyset og Mørket. 
Saa længe Verden staar, kan den ene ikke tænkes uden den 
anden. 

* De Kristnes Gud. ' o: kan der tænkes en ånden og 
hSjere Guddomsmagt end Aser og Norner? * Jorden. 

* Jætterne, der nedstammede fra Yme. 

Harald Blaatand og Palnatoke. S 

Odinkar. 
Hvor blive de i Ragnaroke? 

Palnatoke. 
Med Hødur stige de til Gimle. 

Odinkar. 
Med Baldur Hødur steg fra Hel. 
Kan M end sporge længer, Toke? 

Palnatoke. 
End spfirger jeg: er Kraften to? 
Kan blinde liødur naa til Gimle, 
for did ham lyser Surturs Ild?^ 
Kan Aser uden Kamp nedfældes? 
Og hvem kan bundne Jætteflok 
med Fenrisulv og Midgaardsormen 
udslette, naar ej stærke Tor 
og tavse Vidar mere aander?^ 

Odinkar. 
Hvad mener du vel mægter bedst at lyse: 
Alfaders Sol, hvad heller Surturs Ild? 
Naar Aser leve, kan ej Fenrisulven 
og Midgaardsormen dræbes, som du ved; 
men om nu Aserne ej faldt: 
om disse Verdens stolte Guder 
blandt Jætter lagdes fast i Baand; 
om evig dem Alfader straffed 
med evig Kval i Surturs Lue; — 
var det da ikke Ret? 



^ Surt er den Jætte, som holder Vagt ved Ildens Ven 
(Muspelhjem). I Ragnerok skal han opbrænde Jord 
^ I Ragnerok skulde Vidar dræbe Fenrisulven og Tor M 
• gaardsormen. 

Palnatoke. 

Hvordan? 
Kan eders Gud sig selv da pine? 
Og skal det onde aldrig dø? 
Skal Baldur ej med Hødur bygge 
paa Sejerssletten ^ ? Skal fra Fjælderod 
ej Nidhøg* drives med sin Ormeyngel, 
og synke ned i Ginnunggab? 
Skal alt da en Gang eet ej vorde ? , 
Skal mer end Gimle være til? 

Det er en ond, en farlig Lære; 
og, trods dens fine Troldekløgt, 
jeg klarlig ser, hvorfra den stammer: 
Alt længe Jætterne med Magt 
mod Aser kæmped, men forgæves; 
nu stræbe de med sælsom List 
at vinde end i Ragnaroke: 
De vil indbilde os, at alt 
de ligge i et evigt Fængsel; 
naar vi da glemme mandig Kamp, 
og stille vores Liv hensove, 
da ødes Valhal, sorte Hel 
os griber, onde Jætter sejre. 

O, ve os! at saa skammelig 

vi Volas dybe Kvad forglemte, 

forglemte Aserne og kun 

i Templet deres Støtter æred! 

Thi derfor misted vi vor Kraft, 

og Jætter Askurs Bom kan daare. — 



Den Slette, hvor de genfødte Guder og "Mennesker 
ide mødes paa ny. * Den ene af Ygdrasils tre Rødder 
d i Nivlhjem , de ondes Opholdssted efter Døden , og den 
Uarbejdede en frygtelig Orm, Nidhøg, uafbrudt paa at 
»dergnave. 

8* 

O, Frænde! hjælp mig at forny 
de herlige, de svundne Tider! 

Odinkar. 
Nej, Frænde! nej. Hel vel jeg ved, 
paa hvem jeg tror; han sviger ikke. 
Forsonet er jeg med min Gud, 
og trænger ej til Valhals Kampe; 
ej mer behøver jeg min Lid 
til Ragnarokes Strid at sætte; 
thi endt er Jætters onde Ms^, 
og knust er Midgaardsormens Hoved. 

Palnatoke. 
Det mener du? Har du da glemt 
det gamle Sagn om Tor og Hymer, 
som ender med de mærkelige Ord: 
Vel sige Mænd, da Tor sin Hammer 
udkastede, blev Ormens Hoved knust; 
men det er sandere at sige, 
at Ormen hgger end i Hav 
og vinder sig om alle Lande! — 
O, tro ej disse onde Løgne! 
Lad dig ej daare af en Glans, 
der blænder, men vor Kraft fortærer! 

O din kar. 
Ej dræbes Kraften, skont ej mer 
den mæler hojt i Vaabengnyet; 
den virker stille, inderlig, 
og dræber daglig onde Jætter. 

Dog — klart jeg ser, det nytter ej 
at ville dig til Kristus føre: 
du er stadføestet i en vildsom Tro, 
og ingen Styrke mægter dig at rokke- 
Ej vil jeg dSmme; thi jeg vil ej dommes; 
og vel jeg ved, din Hug er ikke ond; 



dbyGoogk 



Harald Blaatand og Palnatoke. 117 

men syndig er din Id, og dertil daarlig; 

thi, medens Kristi rene Lære du 

vil standse, prøver du at stille 

selv Tiden i sit Løb: den visne Urt 

skal paa dit Vink med friske Blade prange. 

O, Daare ! Mener du, fordi 
i Dag de gamle Guder sejred, 
at længe deres møre, raadne Stol 
kan staa, for helt den sønderbrydes? 
Se dig omkring! Fra Romaborg 
til Ejderen har Kristus vundet. 

Palnatoke. 
Men her i Norden, Asers Hjem, 
her, hvor den hoje, prude Kæmpelro 
er groet imellem Klipper frem, 
kan den vel og som Klippen stande. 

Odinkar. 
Jeg ærer Fædrene i Nord, 
og jeg beundrer dem, som kunde 
i Mørket saadant herligt Glimt 
opdage; men det er jo svundet. 
I Norrig, og i Svitjod selv, 
de fleste tro' paa egen Styrke ; 
men mange ogsaa tro paa Krist 
der, som i Danmark. 

Palnatoke. 

Er vel Glimtet, 
som du det kalder, svundet her i Nord, 
fordi hel faa det skue nu om Tide? 
Er Solen og forsvunden, naar i Sky 
den hyller sig, ja, selv naar den nedsynker 
ved Aftenstid? Dog, var det endog saa, 
at Kristus kunde vinde her i Norden, 
da stander Jomsborg dog; og kan dens Kæmper 
end ej, som er min faste Tro, 

indsætte Odin i sit Odeisrige, 

i deres Æt dog vist et Skin af Nord 

skal leve evig. 

Odinkar. 
Evig, Daare! 
Det vorder lagt i Hoj med dig. 

Palnatoke. 
Saaledes stode disse gamle Stene 
igennem mange Hundred Aar; 
naar Storme sused gennem Skoven 
og rev fra Jord den stærke Eg, 
da stode de; kun Mossets Trævler 
for Vinden svajed hid og did — 
saa kan vel ogsaa Jomsborg stande, 
den store Sten, som jeg har rejst; 
thi den har ingen Rod i Jorden, 
den staar kun paa den; og f5rst da, 
naar Jorden revner, kan den synke. 

Odinkar. 
Ja, du har sagt det: Spaadom er din Trods ^; 
thi, som jeg stod og stirrede mod Himlen, 
da saa jeg underlige Stjerneskud 
og sære Syner, som mig Åanden siger 
stadfæste dit forvovne Spaadomsord. 
Ja, Jorden skal sit Svælg oplade, 
og der skal Jomsborg synke ned; 
og vore Ætmænd skal ej vide, 
hvor fordiun stod den stolte Borg. 
Naar da en Saga dem fortæller 
om denne Nat og dine frække Ord, 
da skal de korse sig med Gysen, 
og knæle dybt i Støv for Krist. 



* o: dine trodsige Ord varsle om Jomsborgs fremtid 
Skæbne. 

Sjette Samtale. 



Jomsborg. 

(Ene, fordybet i sig selv, sad Palnatoke i Salen, med et rune- 
dækket Skjold for sig paa Bord, og ej mærkede han, at Vagn 
Yar indkommen. Et Åar var henrundet, siden Vagn drog til 
Bretland, og nu stod han længe, stirrende tavs og forundret 
paa den gamle, indtil han paa det sidste maatte udbryde:) 

I Guder! Hvem er denne Olding, 
som sidder hist, nedbSjet over Skjold? 
Er Palnatoke død? Er det hans Dravge, 
som sidder her ved Midjedag? 

"^ ^ (Nannere gik han.) 

Er du dig selv, den stærke Palnatoke? 

Palnatoke. 
Hvem tor forstyrre her min Ro? 
Jeg er jo død og lagt i Hojen, 
og sover paa det gamle Skjold, 
som f6r jeg bar i Sværdelegen, 
og drommer om mit Liv paa Jord, 
om Aserne og deres Kampe. — 
De Spyd, som fordum bare Odins Sal, 
har grumme Jætter nu omstyrtet, 
og Tagets blanke Skjolde rulle ned *. 
Ej Aser og ej Valhal kan jeg finde, 
og derfor maa jeg arme ligge her. 

Vagn. 
O, løft dog Hovedet og se mig, Toke! 

Palnatoke. 
Hvi stander der du unge Mand, med Sværd 
ved Lænden, klædt udi den haarde Brynje? 



» I Odins Sal, Valhal,' bestod Tagspærene af Spyd, og 
vare belagte med Skjolde. 

O, skynd dig! lad dem hurtig smedde om 

til Hakke og til Spade! grav i Jorden, 

at du kan blive kendt med den, 

og faa den til at favne venlig 

de trætte Ben, naar du bliV lagt i Hoj! 

^hi der er intet, intet Valhal mere. 

Vagn. 
Hvad? Toke! Har en Sejdmand ^ koglet 
ud af dit Sind den hoje Kløgt, 
som gennem hver din Idræt skinned, 
og lagde Kæmpekraft i hvert dit Ord? 
O! har du glemt, at du er Pahiatoke, 
at jeg er Vagn, hvem du har lært 
de h5je Aser at tilbede, 
og at forstaa de gamle Kvad? 
O, vaagn dog op af denne onde Dvale, 
der tifold værre nævnes maa end Død! 
O! kan du ikke længer noget mindes? 

(Nn leftede sig Palnatoke, som vakket U åen dybeste Sdvn.) 

Palnatoke. 
Jo, raske Vagn! Nu mindes jeg 
fuld vel mig selv og dig; men ofte 
det med mig er saa underligt: 
jeg ikke ved, hvad selv jeg mæler. 
Henvejret er min fordums Kraft, 
og jeg er vorden svag og gammel. 

Vagn. 
Er jeg maaske ej heller mere ung? 
Har mange Aar maaske i Bretland 
jeg sovet hen? Jeg kunde selv mit Vid 
forlise ved et saadant Jærtegn. 

Palnatoke. 
Ja, Frænde! det er vist et Jærtegn, 



Troldmand. 

som varsler om de store Guders Fald. 
Kom! sæt dig hos mig ned paa Bænken! 
da skal du lære, hvi saa brat 
min Styrke og mit Mod jeg tabte. 

Du saa, hvor stærk og fro jeg var, 

da sidst vi skiltes her i Jomsborg. 

Jeg stirred efter Snækkens Mast, 

indtil dens Top var hel forsvunden; 

da saa jeg ned paa Bølgen hist, 

som vælter sig mod Borgemuren, 

men rokker ej den mindste Sten; 

jeg talte mine Aar, mig tyktes, 

at som en Mur jeg trodsed Tidens Strom; 

jeg skued hen mod Danmarks Kyster: 

min Fosterson kom mig i Hug, 

og gladelig jeg der ham skued sidde 

paa Kongestolen, hoje Aser tro; — 

og denne Svend, hvem nys jeg gjorde mægtig, 

han har til Lon nu gjort mig svag. 

Vagn. 
Den svage! Hvad kan han vel gore? 

Palnatoke. 
Det svage mægter intet ved sig selv; 
men naar det stærke man behøver, 
det virker meget ved Uvirksomhed. 
Hvis nogen griber fast om Sivet, 
og tror, han har en Vidje i sin Haand, 
hvad da? 

Vagn. 
Da skuffes han, som du, 
i Fald du mente, Svend var kraftig; 
men selv han ikke vorder svag. 

Palnatoke. 
Naar kun i Vidjen han saa Livets Redning, 

han blev det dog maaske. 
Dog her er ej om eget Liv at tale; 
hel ofte har jeg ingen Redning set, 
og aldrig dog jeg svag har gruet; 
men denne Gru, som jeg saa kæk forjog, 
. nu hævner sig paa mig i Alderdommen. 

Jeg saa i Svend den sidste friske Gren 
paa Skjoldungættens torre, møre Stamme; 
jeg mente, at af den et Ror 
til Danmarks Skib end kunde skæres, 
til Skibet, som de gamle Guders Hær 
til Asgaard atter skulde bære, 
men som blev tumlet om i Hav 
af Sønden- og af Nordenvinde. 

Det gamle Ror jeg smed i Hav, , 
og stræbte glad det ny sti raade; 
det bojed sig for Vindepust, 
jeg nær var falden selv i Havet; 
jeg maatte slippe det af Haand, 
og nu omtumles atter Skibet; 
jeg gruer for, hvert Ojeblik 
at se det synke ned i Svælget 
med Valhals Guder og med Nordens Kraft. 
Se I det har Svaghed gjort, og jeg 
er hurtig vorden svag og gammel. 

O, hør det, Vagn! Min Fosterson, 
hvem jeg har sat paa Kongestolen, 
har villet myrde mig med Svig. 
Til Haralds Gravøl bød han mig, 
og vilde gjort det til mit eget. 

Vagn. 
Og end du nøler! End du ej 
har knust den usle, feje Nidding! 
O! har da Jomsborg ingen Mand, 
som hævne vil sin svegne Høvding? 
Ved Mjølner og ved Asator , . . 

Palnatoke. 
O, ti, min S6n! o, sværg ej saa! 
hvad Norner skar, kan ingen slette; 
og vist er det ej Mandeværk, 
at Odins Æt er saa hentæret: 
at Knud og at Guldharald faldt, 
at Svend nu eAe er tilbage. — 
Skal jeg da med min sidste Kraft 
vel Skjolds den sidste Ætmand knuse? 
Maaske han vorder dog endnu, 
hvad ikkun ene han kan vorde. 
Og sker det ej, da maa det sandes, 
at Asers Vælde er forbi, 
at hviden Krist dem har betvunget. 

Vagn. 
Har du dit eget Jomsborg glemt? 

Palnatoke. 
Saa længe jeg var stærk, da mente 
jeg: intet bojer Jomsborgs Styrke; 
men da selv jeg er bleven svag, 
hvad kan da ikke Jomsborg vorde! 
Hvad er vel stærkt som Ygdrasil! 
og Orme dog den undergrave. 

Ol kunde du i Borgen vorde Høvding, 
da sank med mig i Graven ej mit Haab; 
men, Sigvald, — nu jeg kender ham til fulde:, 
hans Kløgt er Jættekløgt, og dog — 
blev han ej Høvding, ødtes Borgen; 
thi han har vundet Flokkens Gunst. 

Vagn. 
Jeg kan ej lyde Sigvald. 

Palnatoke. 

Vil du slukke 
det sidste Glimt af Haab, jeg har i Døden: 

at du en Gang, naar Sigvald vorder kendt 
af alle som af os, kan vorde Høvding? 
O, lov mig, Vagn I du stævner ej herfra, 
saa længe Jomsboi^ ejer gæve Kæmper! 

Vagn. 
Jeg lover meget; men jeg lover det. 

Palnatoke. 
Du lover det I Jeg ved du holder Løftet; 
og dog det end mig bæres for, 
at du ej bliver her ret længe, 
naar jeg er død. Men derfor vil 
jeg ikke heller lægges her i HSjen; 
til Fyn du føre skal mit Lig, 
og jorde det hos Olufas; mig tykkes, 
jeg der vil være nærmere ved dig. 

Vagn. 
Dit Jomsborg vil du selv forlade! Toke! 
maa da og ikke alle dine Kæmper fly? 

(Nu indtraadte Sisrvald med et Sendebud fra Srend.) 

Sigvald. 
Her er en Dansk som søger dig, 
for onde Tidender at bære. 

Palnatoke. 
Hvad Tidende kan længer nævnes ond? 

Sendebudet. 
Til dig jeg flygted, for i Ro at dyrke 
de hdje Aser; thi din Fosterson 
har taget ved den kristne Sæd, 
og byder den i alt sit Rige; 
men Asers Altre styrter han omkuld. 

Palnatoke. 
Min Fosterson omstyrter Asers Altre! 
nu, Krist! nu vinder du i Nord. 

b Stand henfaldt han i dyb og merk Tavshed, men løftede si; omsider 
pludselig: og: kvad:) 

Hojt blæser Heimdal, 
Horn er i Luft, 
Odin rider til 
Mimers Brønd. 

Hojt galer guldkammet 
Hane, og vækker 
Hærfaders Kæmper; 
sodbrune Hane 
galer i Helas 
Sale for neden ^. 

Vist maa jeg ile, 
ile at stride 
hisset paa Vigrids* 
luende Slette; 
her er det ude. 

(Tfl Vagn;) 

End kan du skue 
i mine Hænder 
hellige Mærke; 
rist nu med Sværdsod 
dybt gennem Huden! 
da skal med Blodet 
Aanden udfare. 

linte 6anf var det, men og: sidste, at Vagns Haand skjalv om Sværde- 
hjaltet. Han ristede o; Palnatoke nedsank livløs.) 



i ^ Et Par Vers fra „VSlvens Spaadom'*. * Navnet paa 
b Slette, hvor den store Ragneroks-Kamp skulde staa. 
Wnatoke ønsker at gaa til Odin, for i hans Følge at del- 
bpe i den store Strid mod Jætterne, som var tabt her paa 
wden, idet de Kristne, Asernes Fjender, sejrede. 

Danske Kæmpeviser til Skolebrug, udvalgte og tillæmpede. 

